Στην Επιτροπή Κανονισμού της Βουλής οι ελπίδες Καμμένου για επιβίωση των ΑΝΕΛ - Newsbomb - Ειδησεις - News\nΠΟΛΙΤΙΚΗ 05/02/2019 09:22\nΜια γνωμάτευση του 2013 επιτρέπει στους ΑΝΕΛ να ελπίζουν\nΠαγκόσμια πρωτοτυπία από χθες για το κόμμα των Ανεξαρτήτων Ελλήνων. Είναι ίσως το μόνο κόμμα που στην προσπάθεια για κοινοβουλευτική επιβίωση έχει δυο βουλευτές οι οποίοι στηρίζουν την κυβέρνηση προσμετρώντας επίσημα τους εαυτούς τους στην κυβερνητική κοινοβουλευτική ομάδα.\nΟ Πάνος Καμμένος βρίσκεται στην τελική ευθεία με όλα τα ενδεχόμενα να είναι ανοικτά και η επιβίωση του να είναι στα «χέρια» της Επιτροπής Κανονισμού της Βουλής. Είναι και ο λόγος που δεν έχει λάβει προς ώρα μέτρα κατά των δύο βουλευτών αν και καλά ενημερωμένες πηγές σημειώνουν πως μικρά περιθώρια αντίδρασης έχει με τον Κώστα Ζουράρι ο οποίος δεν είναι στέλεχος των ΑΝΕΛ αλλά συνεργαζόμενος με το κόμμα πάνω σε μια προγραμματική συμφωνία. «Εγώ τηρώ την συμφωνία που έχουμε κάνει. Δήλωσα πως θα στηρίξω τα θετικά μέτρα και όχι το πρωτόκολλο εισδοχής των Σκοπίων στο ΝΑΤΟ. Η θέση μου για το Μακεδονικό είναι διατυπωμένη και ξεκάθαρη» υποστηρίζει ο Μακεδόνας βουλευτής που παρόλα αυτά έδωσε το άλλοθι της πλειοψηφίας στην κυβέρνηση επιτρέποντας να φουντώσουν οι φήμες για μεταγραφή του στο ΣΥΡΙΖΑ στις επόμενες εκλογές.\nΔιαφορετική περίπτωση είναι ο Θανάσης Παπαχριστόπουλος. Πρόκειται για μέλος των ΑΝΕΛ που δύο περίπου χρόνια τώρα, είναι ξένο σώμα για το κόμμα με το οποίο έχει εκλεγεί. Έχει δηλώσει από καιρό πως θα παραιτηθεί μόλις ψηφίσει τη Συμφωνία των Πρεσπών επιστρέφοντας την έδρα στους ΑΝΕΛ γιατί «οι έδρες ανήκουν στα κόμματα. Δεν την παίρνεις μαζί σου. Είσαι βουλευτής επειδή συμμετείχες σε ένα κόμμα» όπως ο ίδιος λέει στους συνεργάτες του.\nΜε την διαφορά ότι «ξέχασε» το πρωτόκολλο εισδοχής οπότε και η παραίτηση πήρε παραίτηση. Περιθώρια άλλωστε έχει, καθώς δύσκολα ο Πάνος Καμμένος θα τον διαγράψει προτού η Επιτροπή Κανονισμού της Βουλής λάβει απόφαση για το ερώτημά του. Η διαγραφή αυτή τη στιγμή αυτόματα θα σήμαινε την διάλυση της κοινοβουλευτικής του ομάδας και εκείνος θα έχανε τα προνόμια του αρχηγού.\nΠληροφορίες από τη Βουλή δεν δίνουν και πολλές ελπίδες στον πρώην κυβερνητικό συνέταιρο με τον οποίο τα χάλασαν στην ψήφιση της Συμφωνίας των Πρεσπών. «Κλώτσησε κάθε ευκαιρία» λένε χαρακτηριστικά.\nΟ Πάνος Καμμένος έχει επενδύσει την σωτηρία των ΑΝΕΛ σε μία γνωμοδότηση του 2013 και πάλι της Επιτροπής. Ζητάει δε να εφαρμοστεί χωρίς άλλο, αν και ο ίδιος έστειλε νωρίτερα τη Μαρία Κόλλια Τσαρουχά να καταθέσει ερώτημα. «Υπέβαλε πρόταση επίσημα προς την Επιτροπή η κ. Κόλλια Τσαρουχά, εκ μέρους των Ανεξάρτητων Ελλήνων, να υπάρξει ερμηνεία του κανονισμού σε σχέση με τη συγκρότηση των Κοινοβουλευτικών Ομάδων, ανεξαρτήτως αν όλοι οι βουλευτές τους προέρχονται από το ίδιο κόμμα», είπε ο πρόεδρος της Βουλής Νίκος Βούτσης, ενημερώνοντας ότι θα γίνει ερώτημα προς το επιστημονικό συμβούλιο της Βουλής για γνωμοδότηση. «Άριστα έπραξε η κ. Κόλλια Τσαρουχά, διότι αν διαπιστωθεί η διάλυση μιας Κ.Ο., για την επανασυγκρότησή της στη συνέχεια, δεν θα χρειάζονται 5 αλλά θα χρειάζονται 10 βουλευτές. Άρα έγκαιρα η κ. Τσαρουχά το έθεσε», συμπλήρωσε.\nΟ Πάνος Καμμένος όμως υποστηρίζει πως ποτέ η συνεργάτιδά του δεν υπέβαλλε ερώτημα: «Δεν κατανοούμε για ποιο λόγο, ενώ τα ανωτέρω είναι ξεκάθαρα, προβήκατε σε δήλωση προς τους Κοινοβουλευτικούς Συντάκτες, ισχυριζόμενος ότι, τάχα, εμείς ως Ανεξάρτητοι Έλληνες υποβάλαμε αίτημα για νέα γνωμοδότηση, το οποίο εσείς προτίθεστε να διαβιβάσετε προς την Επιστημονική Υπηρεσία. Ποτέ δεν υπήρξε τέτοιο αίτημα, δεδομένης της ύπαρξης γνωμοδότησης του 2013, όπου καλύπτει πλήρως το θέμα», αναφέρει σε επιστολή του προς τον Νίκο Βούτση επιμένοντας να λυθεί άμεσα το θέμα.\nΝωρίτερα, είχε αποστείλει υπόμνημα και προς την Επιτροπή Κανονισμού της Βουλής, χαρακτηρίζοντας «ανεπίτρεπτη και αντισυνταγματική» τη διάκριση-κατηγοριοποίηση βουλευτών που έχουν ενταχθεί σε μια κοινοβουλευτική ομάδα, ανεξάρτητα αν έχουν εκλεγεί ή όχι με το ίδιο κόμμα.\nΟ κ. Καμμένος τονίζει σε αυτή ότι, σύμφωνα με το Σύνταγμα που πρέπει να εφαρμόζεται απαρέγκλιτα, «οι βουλευτές που συναποτελούν το κοινοβουλευτικό Σώμα και ασκούν την σχετική λειτουργία της Πολιτείας, έχουν απεριόριστο δικαίωμα γνώμης και ψήφου κατά συνείδηση».\nΓια την ιστορία, το επιστημονικό συμβούλιο το 2013 είχε απαντήσει πως μπορούν να συγκροτήσουν ΚΟ βουλευτές που δεν εκλέχθησαν με το ίδιο κόμμα σημειώνοντας πως βασική προϋπόθεση είναι οι βουλευτές να υποβάλουν ενυπόγραφη δήλωση στην οποία να αναφέρουν σε ποια από τις Κοινοβουλευτικές Ομάδες ανήκουν. Οπότε μια τέτοια επιστολή από το προερχόμενο από την Ένωση Κεντρώων Αριστείδη Φωκά θα μπορούσε να δώσει τη λύση.


ΖΩΔΙΑ: ΣΥΜΒΟΥΛΕΣ ΓΙΑ ΝΑ ΜΗΝ ΚΑΤΑΣΤΡΕΨΕΙΣ ΤΗΝ ΝΥΧΤΑ ΤΟΥ ΑΓΙΟΥ ΒΑΛΕΝΤΙΝΟΥ | Staxtopouta\nBy staxtopouta ΖΩΔΙΑ Φεβρουάριος 13, 2016\nΖΩΔΙΑ: ΣΥΜΒΟΥΛΕΣ ΓΙΑ ΝΑ ΜΗΝ ΚΑΤΑΣΤΡΕΨΕΙΣ ΤΗΝ ΝΥΧΤΑ ΤΟΥ ΑΓΙΟΥ ΒΑΛΕΝΤΙΝΟΥ\nΓια να μην μετατραπεί η Νύχτα του Αγίου Βαλεντίνου σε Νύχτα του Αγίου Βαρθολομαίου\nΑπό την Ino Cohen.\nΜΗ, Τζιζ, Don’t, Achtung! Πώς αλλιώς να το πω, ΜΗΝ πείτε …\n… στον Κριό: Αποφύγετε οποιοδήποτε θέμα όπου έχετε την παρα-μικρή διαφωνία. Τονίζω το «μικρή», ακόμα και για πχ το αλάτι στο φαγητό. Το χαριτωμένο αυτό ζώδιο έχει την τάση τα τόσα να τα κάνει ΤΟΣΑ. Το πιάσατε;\n… στον Ταύρο: Στο δρόμο για ένα εστιατόριο που δεν έχετε ξαναπάει, μην ανοίξετε το GPS και αρχίσετε να του δίνετε οδηγίες. Αφήστε τον ελεύθερο, να το πάρει επάνω του και να βρει αυτός τη διαδρομή γιατί τα ξέρει όλα. Μην διακόψετε τον ειρμό του και βέβαια μην ρωτήσετε οδηγίες από τους περαστικούς. Θα χαθείτε και θα κάνετε 3 ώρες να φτάσετε. Όμως το σίγουρο είναι θα περάσετε καλά.\n… στον Δίδυμο: Ειδικά αυτό το βράδυ, αφήστε τον να τα σκεφτεί όλα αυτός. Από το πού θα πάτε ή δεν θα πάτε, μέχρι την τελευταία μπουκιά που θα παραγγείλετε. Οπλιστείτε με υπομονή και καρτερικότητα. Ας κάνει 100 ώρες. Εσείς Ζεν Νιρβάνα. Γιατί αν δεν είναι κάτι που έχει διαλέξει Αυτός, όλο και κάτι θα του βρωμάει ή θα του ξινίζει κι’ εσείς θα υποστείτε κριτική τύπου Guide Michelin.\n… στον Καρκίνο: «Σ’ αγαπώ». Θα κοκκινίσει, θα πρασινίσει, κρίση πανικού. Δεν θα σηκώνει τα τηλέφωνα ούτε θα απαντάει σε μηνύματα για μια βδομάδα. Εσείς θα νομίζετε ότι δεν πρόκειται να σας ξαναδεί στον αιώνα τον άπαντα. Εκείνος πάλι όχι. Μέχρι όμως να το καταλάβετε θα αρχίσετε να ψάχνετε για τον επόμενο.\n… στον Λέοντα: Μόλις ετοιμάζεστε να βγείτε. Σας κάνει κομπλιμέντο τι ωραία που είσαστε. Τον ευχαριστείτε. Μετά αυτός σιωπά. Μιλάνε τα μάτια του. Συνεχίζει να σιωπά και σας κοιτάζει έντονα. Όχι, δεν σας κάνει ερωτική εξομολόγηση. Ξυπνήστε. Έχετε 50 δευτερόλεπτα να του πείτε τι ωραίος που είναι. Συγκεκριμένα, τι φανταστικός που είναι. Μετά τα 50” τι να πω, τα θέλατε και τα πάθατε.\n… στον Παρθένο: «Αμφιταλαντεύομαι ανάμεσα σε δύο εστιατόρια γι’ απόψε. Εσύ ποιο προτιμάς;». Υπογράφετε την καταδίκη σας. Θα γκρινιάζει γιατί το μπαλάκι είναι σε αυτόν να διαλέξει. Θα googlάρει για να βρει όλα τα μενού και τις κριτικές. Θα αντιπροτείνει άλλα τέσσερα. Στο τέλος θα πάτε στο χειρότερο και θα αναρωτιέται πώς την πατήσατε έτσι.\n… στον Ζυγό: Είναι ξετρελαμένος μαζί σας. Σας κοιτάει στα μάτια. Η καρδιά του χτυπά για ένα τηλεφώνημά σας. Μόλις σας λέει ότι ζει μοναδικές στιγμές, για πρώτη πάντα φορά και είναι ερωτευμένος μαζί σας. Παρακαλώ μην απαντήσετε: «Κι’ εγώ το ίδιο». Θα πάει να βγάλει εισιτήριο. Για την Αυστραλία. One way. Μόνος του.\n… στον Σκορπιό: Απαγορεύεται ρητά οποιαδήποτε αναφορά σε πρώην δική του ή δικό σας ή οτιδήποτε. Ούτε για καλό ούτε για κακό. Τίποτα. Σα να έχει διαγραφεί από το χάρτη. Γιατί αν έστω κι’ ένα «Α, η Μαρία πήγε στην Ύδρα το Σαββατοκύριακο» ή «ο Νίκος μένει στο Παγκράτι» μπορεί να εξελιχθεί στο κεντρικό θέμα συζήτησης της ατζέντας του ΟΗΕ.\n… στον Τοξότη: Όταν βγείτε το βράδυ, όσο, μα όσο αργά κι’ αν πάει, όση κούραση κι’ αν νιώθετε, μην τολμήσετε, να χασμουρηθείτε. Ούτε να διανοηθείτε να κάνετε αυτό το μορφασμό με κλειστό το στόμα, θα το καταλάβει. Πιείτε καφέδες, πηγαίνετε στην τουαλέτα να ρίξετε νερό στο πρόσωπό σας. Διαφορετικά κινδυνεύει η ζωή σας. Αυτό λέω μόνο.\n… στον Αιγόκερω: Μόλις σας ρώτησε τι θα κάνετε αύριο το βράδυ. Η κατάλληλη απάντηση είναι: «Οκ, τα λέμε. Τηλεφωνιόμαστε». Δηλαδή η κατάλληλη απάντηση αν δεν θέλετε να τον ξαναδείτε στα μάτια σας. Αν θέλετε να τον ξαναδείτε, έχετε υπόψη ότι τα κουλ και τα χαλαρά εδώ δεν περνάνε.\n… στον Υδροχόο: Ό,τι ιδέα έχετε να είναι χαμηλών τόνων. Ούτε γι’ αστείο μην πετάξετε, “α πάμε εκδρομή στο καταφύγιο στην κορυφή του Ολύμπου”, γιατί τότε θα είστε άξιοι της μοίρας σας. Η δική του μοίρα είναι να ξετρελαίνεται με το απίστευτο, το απίθανο, το ακατόρθωτο. Και να τα φέρνει όλα τούμπα, τελευταία στιγμή τα πάνω κάτω. Αν θέλετε λοιπόν να είστε και οι δυο χαρούμενοι προτείνετε από την αρχή μια μέση λύση, πχ την κορυφή του Παρνασσού ή Αράχοβα τέλος πάντων που έχει και κόσμο.\n… στον Ιχθύ: Μην κάνετε το λάθος να περιμένετε να πραγματοποιήσει τις καταπληκτικές ιδέες του. Βαριέται που ζει. Κατά βάθος τα περιμένει όλα από εσάς, αλλά δεν τολμά να το ομολογήσει. Τα οργανώνετε λοιπόν εσείς όλα, από το Άλφα μέχρι το Ωμέγα. Όπως σας αρέσει εσάς. Με το που θα πεταχτεί να πει κάτι άλλο, θα του αρχίσετε τη συζήτηση, θα τον αφήσετε να αυτομπουδουκλωθεί και στο τέλος θα είναι πεπεισμένος ότι όλα αυτά ήταν δική του ιδέα.\nΔείτε επίσης: Τι να φορέσω του Αγίου Βαλεντίνου Staxtopouta μου;\nPrevious articleΕΙΣΤΕ ΦΤΙΑΓΜΕΝΟΙ Ο ΕΝΑΣ ΓΙΑ ΤΟΝ ΑΛΛΟΝ ;ΖΩΔΙΑΚΙ;\nNext articleΠΩΣ ΘΑ ΣΕ ΑΓΑΠΗΣΕΙ ΤΟ ΚΑΘΕ ΖΩΔΙΟ; ΜΑΘΕ ΤΑ ΠΑΝΤΑ\nΕΥΚΟΛΗ ΜΑΣΚΑ ΕΝΥΔΑΤΩΣΗΣ ΜΕ ΚΑΚΑΟ ΠΟΥ ΓΙΝΕΤΑΙ ΣΤΟ ΛΕΠΤΟ!\nΕύκολη μάσκα ενυδάτωση με κακάο που γίνεται στο λεπτό! Για επιδερμίδες που θέλουν άμεση θρέψη και ενυδάτωση η λύση είναι πολύ πολύ απλή.Φτιάξε μάσκα κακάο,…


Coron Village Lodge - Skyscanner Hotels\n134 National Highway, Brgy. 1, 5316, Φιλιππίνες\nΑυτό το κατάλυμα (Coron Village Lodge, Κόρον Τάουν Πρόπερ, Coron) απέχει 10 λεπτά με το αμάξι από: Πανεπιστήμιο Palawan State University - Coron και Εκκλησία Iglesia ni Cristo. Η ρεσεψιόν λειτουργεί συγκεκριμένες ώρες μόνο.\nΜέτριο ξενοδοχείο. Κοντά σε εστιατόρια και μπαρ.\nΕυρύχωρα δωμάτια. Ωραίο δωμάτιο. Καλά κρεβάτια.\nΚαλό προσωπικό. Κακή υπηρεσία.


Μνήμη Κωστή Παπαγιώργη | Η ΚΑΘΗΜΕΡΙΝΗ\nΟ Κωστής Παπαγιώργης, φωτογραφημένος από τον Αλέξανδρο Φιλιππίδη. «Μιλούσα γράφοντας, αλλά δεν μπορούσα να γράφω μιλώντας», διαβάζουμε στα «Σιαμαία και ετεροθαλή» του (1987).\n11.04.2015 • 13:39\nΔιαβάζω το Curriculum vitae (από τα «Σιαμαία και ετεροθαλή», 1987) και πέφτω τρεις φορές πάνω στη λέξη «αδυναμία»: προσήλωση του Κωστή Παπαγιώργη (1947-2014) στην ανθρώπινη αδυναμία, επείγουσα ανάγκη να γράψει απ’ τη μεριά της.\nΤα γραπτά ζούνε απ’ τις αδυναμίες τους.\nΣτο ίδιο κείμενο: «Μιλούσα γράφοντας, αλλά δεν μπορούσα να γράφω μιλώντας» και δεν μπορώ να σκεφτώ καλύτερο λόγο για να γράψει κανείς. Κάποιος που δυσκολεύεται να μιλήσει -που σημαίνει πως δεν καταφέρνει να είναι τόσο ακριβής όσο θέλει- πιστεύω πως αποφασίζει να γράψει επειδή το γράψιμο έχει ένα πλεονέκτημα, το οποίο είναι το μειονέκτημα του προφορικού λόγου: το σβήσιμο.\nΕκεί λοιπόν που μια προφορική εκφραστική αστοχία μπορεί να κατρακυλήσει σε παρερμηνεία και να οδηγήσει τη συζήτηση σ’ ένα σκοτάδι απ’ το οποίο δεν ξεφεύγει κανείς εύκολα (κάποιες συζητήσεις είναι σαν σκοτεινά δάση), στο γράψιμο υπάρχει η δυνατότητα, και κυρίως ο χρόνος, για αναδιατύπωση. Στον προφορικό λόγο η αναδιατύπωση είναι ατόπημα, στο γράψιμο η διόρθωση είναι αναγκαία.\nΖηλεύω τους συγγραφείς που γράφουν τα κείμενά τους μονοκοντυλιά, αλλά ζηλεύω περισσότερο τα γραπτά που διαβάζονται λες και έχουν γραφτεί με τη μία. Προσωπικά πάντως βλέπω το γράψιμο σαν στριφογύρισμα γύρω από ένα πηγάδι. Οσο το πλησιάζουμε τόσο ζαλιζόμαστε και μονάχα αν πέσουμε με το κεφάλι μέσα, ίσως βρούμε κάτι.\nΤο πηγάδι είναι συνήθως ξερό. Ωστόσο ο Παπαγιώργης μάλλον δεν αναφερόταν στην εκφραστική ευχέρεια (δεν τον γνώριζα, δεν τον είχα ακούσει να μιλάει, τον είχα δει μόνο να περπατάει), αλλά στη «χρόνια αναπηρία του», όπως γράφει στο «Σύνδρομο αγοραφοβίας» (1998), ένα τραύλισμα που τον ταλαιπωρούσε, μέχρι που τη δεκαετία του ’80 ανακάλυψε πως το αλκοόλ ήταν ικανό να το ξεμπλοκάρει: «Απροσδόκητα, τις ώρες της μέθης δεν είχα καμιά δυσκολία με τα σύμφωνα και τους ρόζους του “κ” και του “π”. Μπορούσα να μιλάω απρόσκοπτα, ροϊκά, με ευφράδεια, κι όχι μόνο ελληνιστί, παρά και γαλλιστί και σ’ όλες τις γλώσσες των αγγέλων. Με μια μπουκάλα ουίσκι ανέβαινα στο ύψος μου».\nΕκείνη ήταν και η δεκαετία που ο Παπαγιώργης διέλυσε το σώμα του. Το έλιωσε, μια δεκάχρονη καύση ώς τα σαράντα, για να επιστρέψει στο γράψιμο, αναγεννημένος πλέον, έχοντας δηλαδή καλλιεργήσει την πιο ελαττωματική του πλευρά, που του επέτρεψε να γράψει για τα επόμενα είκοσι πέντε χρόνια, χρησιμοποιώντας, επιτέλους, τη δική του πείρα. Στο κεφάλαιο για τον Γκόγκολ («Ντοστογιέφσκι», 1990) γράφει τα εξής: «Εξωτερικεύοντας τις νευρώσεις του με τη γραφή έφτανε σε σκωπτικές λύσεις που είχαν συναρπαστικά αποτελέσματα στη λογοτεχνία, στον ίδιο, όμως, επενεργούσαν ανασταλτικά. Για να “μιλήσει” με τον τρόπο που αυτός μόνο ήξερε, έπρεπε από μια άλλη μεριά να “σωπάσει” πάλι με έναν τρόπο που ήταν καταδικός του». Και λίγο παρακάτω: «Αυτό που ωθούσε τον Γκόγκολ να αξιοποιεί μόνο μια πλευρά του ψυχισμού του, την πλέον πρόσφορη αλλά όχι και την πλέον σημαντική (κατά την εκτίμησή του), κυοφορούσε ένα διχασμό που δεν θα αργούσε να ξεσπάσει».\nΒέβαια, ο Παπαγιώργης ήταν ντοστογιεφσκικός (παρόλο που το ύφος της γραφής του δεν έχει καμία συγγένεια με το απρεπές ύφος του Ντοστογιέφσκι) και η μονογραφία του για τον Ρώσο μπορεί να διαβαστεί σαν μια κρυφή αυτοβιογραφία, καθώς, όπως έλεγε, ένιωθε πάντα «σαν καρικατούρα του Ντοστογιέφσκι» («Η ανάποδη των ανθρώπων», συνομιλίες με τον Κωνσταντίνο Θεμελή, 2003), ένας Γκολιάτκιν περισσότερο, σπασμένος στα δύο, με το ένα μισό (η νεότερη ηλικία, η αυθάδεια, τα πάθη, η μέθη) να ταλαιπωρεί μονίμως, σε βαθμό καταδίωξης, το άλλο μισό (ο συγγραφέας που κλείνεται στο σπίτι του για να γράψει με ό,τι έχει αποταμιεύσει στη νεότητά του).\nΣτο δεύτερο κεφάλαιο του «Σωσία» (1846), ο ήρωας του Ντοστογιέφσκι -προτού εμφανιστεί το είδωλό του, ο δεύτερος Γκολιάτκιν, ο νέος- επισκέπτεται τον γιατρό. Ο γιατρός τον υποδέχεται ψυχρά. Σχεδόν δείχνει ενοχλημένος. Πολύ γρήγορα, όμως, κάνει τη διάγνωσή του. Αλλάξτε συνήθειες, Γκολιάτκιν, χαρείτε τη ζωή σας, λέει με κάποια αφέλεια, μόνο που ο Γκολιάτκιν δεν καταλαβαίνει ακριβώς τι εννοεί. Ζω όπως όλοι, απαντά, και ύστερα, απροσδόκητα και κλιμακωτά, ξεδιπλώνει τη δυσφορία του απέναντι σ’ όσους θέλουν να τον βλάψουν (υποτιθέμενοι φίλοι, εχθροί, τ’ άτομα απ’ την υπηρεσία του, η διπρόσωπη κοινωνία), μ’ εκείνον τον ευερέθιστο τόνο στη φωνή που βγαίνει από ένα σώμα που έχει ήδη αποδιοργανωθεί. Ο γιατρός σαστίζει. Ενδιάμεσα, ο Γκολιάτκιν σταματά, κλαίει, επανέρχεται, συνεχίζει και στο τέλος, με μια υπόκλιση, αποχωρεί. Ο ηλικιωμένος γιατρός τον κοιτάζει απ’ το παράθυρο, ενώ ο Γκολιάτκιν ανεβαίνει στην άμαξα.\nΣε μια ανάλογη σκηνή, στο «Σύνδρομο αγοραφοβίας», ο Παπαγιώργης βρίσκεται στο ιατρείο και εκθέτει τα συμπτώματά της ασθένειάς του στον γιατρό. Εδώ ο γιατρός είναι νέος, σπινθηροβόλος και προσπαθώντας να βρει έναν τρόπο για να κατευνάσει την αυθυποβολή του Παπαγιώργη, του προτείνει μια σίγουρη λύση: από τη στιγμή που ο ασθενής αισθάνεται πως θα λιποθυμήσει κάθε φορά που τον πλησιάζει άνθρωπος, ο γιατρός είναι διατεθειμένος να τον ακολουθεί στις εξόδους του, προκειμένου να ελέγχει τις λιποθυμικές του τάσεις, σαν ένα ζωντανό δίχτυ ασφαλείας, ένας αντίστροφος σωσίας επομένως, αγγελικός και βοηθητικός, έτοιμος να συνδράμει, απλά με τη δύναμη της παρουσίας του (και με το αζημίωτο βέβαια). Ο Παπαγιώργης φεύγει ελαφρώς απογοητευμένος. Ενας φίλος με αμάξι έρχεται και τον παραλαμβάνει.\nΟ Παπαγιώργης υποστήριζε στις «Δεδομένες παραστάσεις» -στα «Σιαμαία»- πως ο συγγραφέας ξεκινά δίχως έτοιμη γλώσσα, δίχως συμπαράσταση, με μια μοναχικότητα που οφείλει να τη διατηρήσει ώς το τέλος, όπως ένα φως ομίχλης που εξακολουθεί να φωτίζει τη νύχτα, ακόμη κι όταν η ομίχλη έχει φύγει.\nΚαμιά φορά, ακόμη κι όταν το σώμα φεύγει, δεν φεύγει η λέξη.\n* Το τελευταίο βιβλίο του Κωστή Παπαγιώργη, «Υπεραστικά», κυκλοφόρησε το 2014 από τις εκδόσεις Καστανιώτη. Από τον ίδιο εκδοτικό οίκο κυκλοφορούν όλα του τα βιβλία.


Δευτέρα, 16 Δεκέμβριος 2019 07:43\tΣυντάχθηκε απο τον/την Press 2\nΗ χειραγώγηση, που αρχίζει συχνά ως επιβίωση ή ως ένστικτο για αυτοσυντήρηση, γίνεται μια παθολογική πράξη εκμετάλλευσης και, στις χειρότερες περιπτώσεις, κακοποίηση. Δείτε πώς θα την εντοπίσετε, για να μπορέσετε να αντιμετωπίσετεΗ ψυχολογική χειραγώγηση μπορεί να οριστεί ως η χρήση αδικαιολόγητης εξουσίας (κοινωνική, σχεσιακή, οικογενειακή, σεξουαλική, οικονομική, επαγγελματική) με σκοπό να ωφεληθεί ο χειριστικός σε βάρος των θυμάτων. Ο σκόπιμος ψυχολογικός χειρισμός και η χειραγώγηση διαφέρουν από την υγιή κοινωνική επιρροή, όπου γενικά υπάρχει κάποια σχετική ισορροπία μεταξύ των ατόμων.\nΣε μια σχέση ψυχολογικής χειραγώγησης, ένα άτομο εκμεταλλεύεται το άλλο για εγωιστικό κέρδος και επιχειρεί να αποκομίσει οφέλη χωρίς δισταγμούς, ηθικούς φραγμούς ή αναστολές.Ας δούμε όμως πρακτικά τι σημαίνει χειραγώγηση. Πρώτα οι ξεκάθαρα αρνητικές εκφάνσεις: επίμονη κριτική, απογοήτευση του άλλου, απαξίωση, αποκλεισμός, πίεση, απειλές, εξαπάτηση, εχθρότητα, εκφοβισμός. Μετά οι δήθεν θετικές: ψεύτικη φιλικότητα, παράλογη κολακεία, έκκληση για ματαιοδοξία, ψευδείς υποσχέσεις, ίντριγκα και υποκριτικό ενδιαφέρον.\nΝα και μερικές τέτοιες φράσεις χειραγώγησης:


Κατατίθεται ν/σ για την επιδότηση των παγίων δαπανών των επιχειρήσεων που πλήττονται -\nΣύμφωνα με το ΑΠΕ-ΜΠΕ, ο υπουργός Επικρατείας σημείωσε πως «η κυβέρνηση στήριξε εργαζόμενους και επιχειρήσεις, που επλήγησαν το 2020, με περίπου 24 δισ. ευρώ» και προσέθεσε πως πρόκειται «για τεράστιο ποσό που αντιστοιχεί περίπου στο 15% του ΑΕΠ και ήδη έχουμε προϋπολογίσει για το 2021 ακόμη 7,5 δισ. ευρώ. Κάθε μήνας κλειστής οικονομίας δημιουργεί βάρος τριών δισεκατομμυρίων. Όμως, πλέον η χώρα μας έχει μεγάλη αξιοπιστία στις διεθνείς αγορές και μπορεί να δανείζεται με πολύ χαμηλά επιτόκια, κάτω και από το 0,8% στην τελευταία έξοδο στις αγορές», ανέφερε και προσέθεσε:\nPrevious Χρ. Σταϊκούρας: Τι ισχύει για ενοίκια, δαπάνες, κόκκινα δάνεια


Κύριε υπουργέ, πάρτε την απόφαση τώρα! | Θέματα | Bostanistas.gr : Ιστορίες για να τρεφόμαστε διαφορετικά\nτου Βασίλη Φραντζολά 24 Ιουλίου 2013 • Wiki • ελαιόλαδο, Υπουργείο Αγροτικής Ανάπτυξης και Τροφίμων\nΕδώ, στην Ελλάδα, ο δικός μας Υπουργός Γεωργίας, κύριος Τσαυτάρης, φαίνεται πως δεν πρόκειται να μας δείξει ότι καταλαβαίνει τι συμφέρει το ελληνικό ελαιόλαδο και πώς θα μπορούσε αυτός και το υπουργείο του να το βοηθήσουν... Μα τι στο καλό πια; Είναι δυνατόν να εξαρτάται τόσο πολύ η τύχη του εθνικού μας προϊόντος από τον εκάστοτε υπουργό Γεωργίας; Δεν υπάρχει κανένας, κάπου, που να καταλαβαίνει το θέμα του ελαιολάδου; Τι νομίζουν όλοι; Ότι ο δρόμος είναι στρωμένος με ροδοπέταλα; Το μέγαρο Μαξίμου είναι μόνο για τον ΟΛΠ ή τον αγωγό τον ΤΑΡ και τις πολυεπενδυτικές εταιρείες; Είναι δυνατόν; Ποιος έχει την ελάχιστη ακοή ν' ακούσει την φωνή της λογικής για τα (τεράστια) προβλήματα του ελαιόλαδου;\nPhoto: Carol Street@Flickr\nΛοιπόν, κύριε υπουργέ της Γεωργίας, και όποιοι άλλοι έχετε λίγο ανοικτά αυτιά (και μυαλά), ακούστε παρακαλώ προσεκτικά: πρέπει να πάρετε τώρα και εσείς την απόφαση, όπως και ο ομόλογός σας Ισπανός Miguel Arias Cañete ή και ο αντίστοιχος Κύπριος υπουργός Κούγιαλης, οι οποίοι αποφάσισαν ότι τα εστιατόρια θα πρέπει από 1/1/14 να πετάξουν από τα τραπέζια τα βρωμομπούκαλα με τα κίτρινα ελαιώδη υγρά και να βάλουν μη επαναγεμιζόμενα μπουκαλάκια των 250 ml με σωστά, επώνυμα ελαιόλαδα.\nΑυτοί προφανώς κατάλαβαν τις εξαιρετικά θετικές επιπτώσεις για το ελαιόλαδο που παράγεται στον τόπο τους και θέλουν να το βοηθήσουν, όπως επιτάσσει και ο ρόλος τους με μέτρα και αποφάσεις, εμείς εδώ τι στο καλό μας εμποδίζει να πάρουμε μια παρόμοια απόφαση; Ποια συμφέροντα; Γιατί δε μας λέτε επιτέλους ποια είναι η θέση της κυβέρνησης και η δική σας προσωπικά; Γιατί αυτή η σιωπή; Mα τι ιστορία είναι αυτή εδώ, στην Ελλάδα; Τι κοντοφθαλμισμός! Τι ατολμία! Έτσι με τα μεγάλα λόγια κι τα ευχολόγια θα αποφύγουμε να ρίξουμε το πλοίο τα βράχια; Πλανάστε πλάνην οικτράν κύριε Υπουργέ...\nΤώρα θέλετε, κύριε υπουργέ της ελληνικής Γεωργίας, να διαβάσετε τι είπε προχθές ο Κύπριος ομόλογός σας, κύριος Κούγιαλης, για το ίδιο θέμα για το οποίο εσείς δεν έχετε αξιωθεί, τουλάχιστον μέχρι τώρα, να μας πείτε ποια είναι η θέση σας; «Κούγιαλης: η κάθε χώρα πρέπει να προστατεύσει το όνομα και την ποιότητα των παραδοσιακών προϊόντων της και με τον τρόπο αυτό η κουλτούρα γύρω από τα αυτά τα προϊόντα θα πρέπει επίσης να προστατεύεται από εκείνους που ψάχνουν το γρήγορο κέρδος. Η χρήση γυάλινων μπουκαλιών σφραγισμένων από τον παραγωγό θα αποτρέψει την επαναπλήρωση των δοχείων από χύμα λάδι κατώτερης ποιότητας που, μερικές φορές, δεν είναι καν κοντά στην ποιότητα - προδιαγραφές των κανονισμών».\nΤι άλλο θέλετε να ακούσετε από εναν υπουργό που η χώρα του παράγει τόσο ελαιόλαδο όσο ο μισός νομός Αργολίδας; Tα ίδια και πιο έντονα λέει και ο έτερος ομόλογος σας, Ισπανός υπουργός - που αυτοί βέβαια είναι και οι παγκόσμιοι ηγέτες στην παραγωγή ελαιολάδου. Όλοι θέλουν τις μη επαναγεμιζόμενες φιάλες στα τραπέζια των εστιατορίων. Οι Ιταλοί, οι αστέρες, σιγά να μην περιμένανε τον... Ρουμάνο επίτροπο να το κάνει υποχρεωτικό. Εδώ και δύο χρόνια έχει γίνει υποχρεωτικό και βέβαια ακολούθησαν και οι περισσότερες ιταλικές εταιρείες έχοντας στα ράφια των σούπερ μάρκετ μη επαναγεμιζόμενες φιάλες. Ποιότητα. Εσείς, κύριε Υπουργέ, τι θέλετε; Γιατί δεν μας το λέτε ;\nΕπειδή τώρα αμφιβάλλω, και μάλιστα πάρα πολύ, αν έστω και ένας απο το υπουργείο σας έχει υπολογίσει την τεράστια δήθεν επιβάρυνση από την εφαρμογή αυτού του μέτρου, διαβάστε εδώ λοιπόν για το επιπλέον τεράστιο κόστος. Κάθε πελάτης, σε εστιατόριο, άντε να βάζει σήμερα 1,5 κουταλιά λάδι (= 30 γραμμ.) απο το βρωμερό μπουκαλάκι για συμπλήρωμα στη σαλάτα (άσε που οι εστιάτορες τα φέρνουν έτοιμα με το λαδάκι τους από την κουζίνα...). Αν υπολογίσουμε ότι σήμερα το χύμα αγοράζεται 3 ευρώ το λίτρο και το συσκευασμένο να πούμε ότι θα έχει 6 ευρώ, η διαφορά μας είναι 3 ευρώ στα 1.000 γραμμάρια. Mε δεδομένο λοιπόν ότι με ένα λίτρο ελαιόλαδου θα εξυπηρετούμε 33 πελάτες, τότε η επιβάρυνση για κάθε ζευγάρι πελατών θα είναι 3€/33 x 2 = 18 λεπτά, δηλαδή για ένα τραπέζι 4 ατόμων επιβάρυνση 36 λεπτά το πολύ... κολοσσιαία επιβάρυνση!\nΚύριε υπουργέ της ελληνικής Γεωργίας, καλές είναι οι υπογραφές συμφώνων του τύπου «Συμμαχία για την Ελλάδα» κλπ με χειραψίες και τα τοιαύτα, αλλά εδώ πλέον πρέπει να αφήσουμε το telemarketing και να δούμε πώς στο καλό θα προωθήσoυμε αυτό το δύσμοιρο προϊόν. Ναι, δύσμοιρο. Αλλά αυτά και άλλα σχετικά σε άλλα αρθρίδια από τον Σεπτέμβρη, μπας και ανάψουν κάπως τα αίματα.\nΚύριε υπουργέ της ελληνικής Γεωργίας, σήμερα, τελειώνοντας, θα σας κάνω μιά πρόβλεψη. Θα μας προλάβουν ακόμη και οι Τούρκοι με το θέμα μας και τότε θα τρέχετε με χίλια γιατί τότε θα είναι η απόλυτη ξεφτίλα. Για να μη συμβεί λοιπόν αυτό... κάντε το εσείς από «τώρα»... τώρα !\nΟργανωθείτε: ο δάκος έρχεται και θα δαγκώσει\nΚαλαματιανός πρωθυπουργός θα υποβαθμίσει το ελαιόλαδο;\n1 Ο/Η ΚΦ έγραψε: (πριν 8 έτη)\nΝα απελπιστώ ή να περιμένω λίγο ακόμη;


Η πιο γηραιά μπάντα στον κόσμο μπαίνει στα charts με διασκευή στο My generation! | Mixtape.gr\nΣυντάκτης Παναγιώτης Κονδύλης στις 4 Jun 2007 • 00:00 No Comments\nΛέγονται Zimmers, έχουν πάνω από 40 μέλη, των οποίων συνολικά η ηλικία ξεπερνάει τα 3000 χρόνια και είναι πλέον στο top 30 των Βρετανικών charts με μία διασκευή τους στο My Generation των The Who. Τα έσοδα πάνε σε φιλανθρωπικούς σκοπούς, οπότε θεωρούμε ότι οι αξιαγάπητοι υπερήλικες ροκάρουν απλά επειδή γουστάρουν. Και αυτό φαίνεται στα χαμόγελά τους στο πιο κάτω video.\nΑν έχετε κάποιο συγγενή μουσικό που θεωρεί ότι τον έχουν πάρει τα χρόνια, δείξτε του το video, για να πειστεί ότι υπάρχει ζωή και μετά τα… 100. Ναι, σωστά. Ένα από τα μέλη των Zimmers, ο Buster Martin, είναι 100 χρονών και μάλιστα είναι ο πιο ηλικιωμένος εργαζόμενος στο Ηνωμένο Βασίλειο. Η κανονική δουλειά του; Υδραυλικός!\nΗ δημιουργία του… σημαντικότερου supergroup της τρίτης ηλικίας στην ευρωπαϊκή pop μουσική (χα!) προέκυψε μέσω των γυρισμάτων ενός ντοκιμαντέρ του BBC, για την απομόνωση και τη μοναξιά των ηλικιωμένων στο Ηνωμένο Βασίλειο.\nΚάτι τέτοια μου θυμίζουν τη δικιά μας κρατική τηλεόραση και τις αντίστοιχες εμπνεύσεις και πρωτοβουλίες της.\nΚάντε τους φίλους σας στο Myspace


Με το τρίτο μνημόνιο έκλαιγαν, με το τέταρτο πανηγυρίζουν | Ελεύθερος Τύπος\n09:25 19 Μαΐου 2017\nΘυμάστε το κλίμα στην κοινοβουλευτική ομάδα του ΣΥΡΙΖΑ το καλοκαίρι του 2015 όταν ψήφιζαν το τρίτο μνημόνιο; Οι μισοί βουλευτές έκλαιγαν, άλλοι είχαν παραιτηθεί, καμιά 30 είχαν καταψηφίσει και ένας αισθανόταν όπως όταν ήταν στην τρίτη δημοτικού και είχε κατουρηθεί στην τάξη.\nΗ χώρα βρισκόταν στο χείλος της καταστροφής και όπως δήλωσε πρόσφατα στο Action ο διευθυντής του Γραφείου της Ε.Ε. στην Αθήνα κ. Π. Καρβούνης είχε λάβει μήνυμα από τις Βρυξέλλες ότι ετοιμαζόταν Σύνοδος Κορυφής με θέμα την έξοδο της χώρας μας από την ευρωζώνη και από την Ευρωπαϊκή Ενωση.\nΤότε ο Αλέξης Τσίπρας ζήτησε τη βοήθεια των κομμάτων του δημοκρατικού τόξου, των «μενουμευρωπαίων» όπως περιπαικτικά έλεγαν οι Συριζαίοι, και πράγματι ΝΔ, ΠΑΣΟΚ και Ποτάμι ψήφισαν τα μέτρα χωρίς να ζητήσουν κανένα αντάλλαγμα. Αποδείχθηκε λάθος, όχι γιατί στήριξαν την παραμονή της χώρας στην ευρωζώνη αλλά γιατί δεν ζήτησαν πολιτικές εγγυήσεις από τον κ. Τσίπρα, ο οποίος ενώ τους διαβεβαίωνε ότι δεν θα πήγαινε σε εκλογές τις προκήρυξε μόλις ψηφίσθηκε ο μνημονιακός νόμος.\nΤο σημαντικό όμως ήταν το κλίμα της περιόδου εκείνης εντός του ΣΥΡΙΖΑ, όπου η ψήφιση ήταν κάτι σαν συνθηκολόγηση και το τρίτο μνημόνιο εμφανιζόταν από τους βουλευτές της συμπολίτευσης ως «το βαρύ τίμημα που καλείται να πληρώσει η Αριστερά επειδή σήκωσε το ανάστημά της στους νεοφιλελεύθερους των Βρυξελλών και του Βερολίνου».\nΑυτές τις ημέρες στη συζήτηση της Βουλής οι 153 βουλευτές ΣΥΡΙΖΑ -ΑΝΕΛ όχι μόνο υπερασπίσθηκαν το τέταρτο μνημόνιο που σφαγιάζει μισθούς και συντάξεις αλλά το πανηγύριζαν κιόλας σαν μία κατάκτηση της αριστεράς. Ο κοινοβουλευτικός εκπρόσωπος του ΣΥΡΙΖΑ κ. Χρήστος Μαντάς έδωσε και ιδεολογικό μανδύα στα μέτρα τονίζοντας ότι έχουν ταξικό πρόσημο. Προφανώς οι περικοπές των κύριων και επικουρικών συντάξεων και η φορολόγηση των μισθωτών των 500 και 600 ευρώ εντάσσονται στον ταξικό πόλεμο που έχει κηρύξει η κυβέρνηση κατά του μεγάλου κεφαλαίου.\nΗ μετάλλαξη του ΣΥΡΙΖΑ είναι πρωτοφανής, όπως επίσης και ο καιροσκοπισμός τους. Επί μήνες ακούγαμε τον πρωθυπουργό, τον πρόεδρο της Βουλής, τους υπουργούς, τους βουλευτές της συμπολίτευσης να δηλώνουν σε όλους τους τόνους ότι δεν πρόκειται να δεχθούν νέα μέτρα και να ψηφίσουν μειώσεις συντάξεων ή αυξήσεις φόρων και χθες στη Βουλή να τα υπερψηφίσουν και με τα δύο χέρια.\nΗ αμετροέπεια συναγωνίζεται το θράσος τους. Ομως υπάρχει ένα πρόβλημα. Οι πολίτες που μπαίνουν σε νέο γύρο λιτότητας καταλαβαίνουν πια την κοροϊδία και τους περιμένουν στην εκλογική γωνία.\nΗ ΠΡΟΦΗΤΕΙΑ ΤΟΥ ΚΟΥΤΣΟΥΜΠΑ\nΔεν χαρίσθηκε σε κανέναν ο γενικός γραμματέας του ΚΚΕ Δημήτρης Κουτσούμπας. Ομως εντύπωση προκάλεσε η πρόβλεψή του προς την κυβέρνηση ότι «δεν θα ξέρουν πού να κρυφτούν» από τη λαϊκή δυσαρέσκεια και την επιδείνωση της οικονομίας. Το σίγουρο είναι ότι οι «μαγκούρες των συνταξιούχων» θα ενωθούν με τις γραβάτες των επιστημόνων λόγω των νέων μέτρων λιτότητας και των αυξήσεων των εισφορών. Η κυβέρνηση Τσίπρα κέρδισε πολιτικό χρόνο λίγων μηνών όμως έβαλε αντιμέτωπη την κοινωνία, τον κόσμο της εργασίας και τα «περήφανα γηρατειά». Για αυτό η προφητεία του Κουτσούμπα έχει βάση…\nΑΤΙΜΩΡΗΤΟΙ ΟΙ ΛΑΘΡΕΜΠΟΡΟΙ\nΣτο νέο επιχειρησιακό σχέδιο της Ανεξάρτητης Αρχής Δημοσίων Εσόδων αναφέρεται ότι το σύστημα εισροών εκροών στα καύσιμα θα εφαρμοσθεί πλήρως από το 2019. Αυτό πρακτικά σημαίνει ότι τα κυκλώματα του λαθρεμπορίου στα καύσιμα θα δρουν ανενόχλητα για άλλα δύο χρόνια αφού το σύστημα εισροών μπορεί να παρακολουθεί πλήρως τη διακίνηση από το διυλιστήριο έως τις αντλίες των πρατηρίων. Η κυβέρνηση υποτίθεται ότι θα εισέπραττε πάνω από 1 δισ. από την αντιμετώπιση του λαθρεμπορίου, όμως στην πράξη δεν έχει κάνει τίποτε παρά μόνο να παρατείνει επ’ αόριστον την έναρξη εφαρμογής ενός πλαισίου ελέγχου.\nΜνημόνιο 4νέα μέτρανέο μνημόνιοΠάνος ΑμυράςΠολυνομοσχέδιο


Η Κριμαία ήταν ανέκαθεν στρατηγικός στόχος όλων\nΗ Προϊστορία, τον 13ο αιώνα π.Χ., βρίσκει τη χερσόνησο που προχωρούσε μέσα στον Εύξεινο Πόντο να κατοικείται από τους Κιμμέριους. Δεν είναι γνωστό αν από παραφθορά του ονόματος αυτού του παλιού ινδοευρωπαϊκού φύλου προέρχεται η ελληνική ονομασία της Κριμαίας, πάντως ήδη τον 8ο αιώνα οι Σκύθες τούς απώθησαν προς την Ανατολία.\nΑυτοί οι τελευταίοι κατοικούσαν στην ενδοχώρα όταν οι Μιλήσιοι, πρόσφυγες, με την καταστροφή της πόλης τους από τον Δαρείο, ίδρυσαν τις αποικίες στα παράλια. Τότε επικράτησε η ονομασία Ταυρίδα ή Ταυρική, καθώς οι Ελληνες είχαν δώσει την ονομασία Ταύροι στους εναπομείναντες Κιμμέριους, μάλλον λόγω των θρησκευτικών λατρειών τους. Ο Ηρόδοτος αναφέρει τους Ταύρους να σκοτώνουν Ελληνες.\nΟι Ρωμαίοι ολοκλήρωσαν την προσάρτηση της Κριμαίας (Crimaea λατινιστί) τον 1ο αιώνα π.Χ. και έπαιξε στρατηγικό ρόλο στη διάρκεια των Μιθριδατικών Πολέμων. Το 250 μ.Χ. η χερσόνησος καταλαμβάνεται από τους Γότθους, το 376 από τους Ούννους και ακολουθούν οι Βούλγαροι και οι Χάζαροι. Το 990 ο πρίγκιπας Βλαδίμηρος των Ρως του Κιέβου, που μόλις είχαν ασπασθεί τον φερμένο από το Βυζάντιο Ορθόδοξο Χριστιανισμό, καταλαμβάνει και εκχριστιανίζει την περιοχή, χτίζοντας τη μητρόπολη που υπάρχει και σήμερα στη Σεβαστούπολη.\nΗ άλωση της Πόλης από τους Φράγκους το 1204 ανοίγει το δρόμο για την κατάληψη των παραλίων της Κριμαίας από Βενετσιάνους και Γενοβέζους, που χρειάζονταν βάσεις για το εμπόριο προς βορράν και (κυρίως) ανατολάς. Ετσι φτάνουμε στο 1443, την κατάληψη από τους Μογγόλους/Τάταρους και την ίδρυση του Χανάτου του Κιρίμ (=Κριμαίας). Οι Τάταροι ακόμη και σήμερα αποτελούν σεβαστό ποσοστό του πληθυσμού της χερσονήσου, όσο κι αν το 1944, με τη δικαιολογία της συνεργασίας με τους ναζί, οι Στάλιν και Μπέρια είχαν εκτοπίσει μαζικά Τάταρους στο Ουζμπεκιστάν και τη Σιβηρία.\nΤο 1783 η Κριμαία, μετά τον Β' Ρωσοτουρκικό πόλεμο, περνάει στα χέρια της Μεγάλης Αικατερίνης και του Γκριγκόρι Ποτέμκιν.\nΑν κάθε πόλεμος θεωρείται παράλογος, ο Κριμαϊκός Πόλεμος του 1853-56 κατέχει τα πρωτεία του παραλογισμού. Με πρόσχημα το ποιος θα έχει τον πρώτο λόγο στους Αγίους Τόπους (!), οι καθολικοί ή οι ορθόδοξοι, με αφορμή ακόμη την καταστροφή του οθωμανικού στόλου από τους Ρώσους στη Σινώπη, μια ετερόκλητη συμμαχία Αγγλίας, Γαλλίας (υπό τον μεγαλομανιακό Ναπολέοντα Γ'), Οθωμανικής αυτοκρατορίας και Βασιλείου της Σαρδηνίας (που λόγω Γένοβας θεωρούσε ότι είχε δικαιώματα από τον 13ο αιώνα) εξεστράτευσαν στην Κριμαία, ενώ βαθμιαία ο πόλεμος επεκτάθηκε μέχρι τη χερσόνησο της Καμτσάτκα, βόρεια από την Ιαπωνία! Η πύρρεια νίκη των συμμάχων στην Κριμαία πέτυχε να αλλάξει τη γεωγραφία της περιοχής, αρχίζοντας από την αυτονομία της Μολδοβλαχίας και φτάνοντας στην ενσωμάτωση της Θεσσαλίας στην Ελλάδα, η οποία συμμετείχε στη συμμαχία με μια χιλιάδα στρατιώτες, που πολέμησαν στη μάχη της Μπαλακλάβα. Οσο για τη Ρωσία, έχασε για πολλά χρόνια το δικαίωμα να διατηρεί στόλο στη Μαύρη Θάλασσα.


Βαλένθια - Μπαρτσελόνα 81-76: Το «βιτάμ Soft» έγινε έρμαιο των νυχτερίδων! | Τα μπασκετικά κακώς κείμενα\nΒαλένθια - Μπαρτσελόνα 81-76: Το «βιτάμ Soft» έγινε έρμαιο των νυχτερίδων!\n0 0 Petros Kontos Τετάρτη 17 Ιανουαρίου 2018 Edit this post\nΗ αποδεκατισμένη Βαλένθια επικράτησε της «γλυκανάλατης» Μπαρτσελόνα...\nΗ «μισή» Βαλένθια (5-12) φιλοξένησε τη Μπαρτσελόνα (6-11) που δεν θα είχε τον Seraphin στο ρόστερ της, με αμφότερες τις ομάδες να προέρχονται από ήττα (89-71 το ματς του πρώτου γύρου).\nΟι γηπεδούχοι στο ξεκίνημα μπήκαν δυνατά στο ματς, με τέσσερα επιθετικά ριμπάουντς σε έξι λεπτά και τον Doornkekamp να πετυχαίνει 7 πόντους προηγήθηκαν με 14-6. Η είσοδος του νεοεισελθόντα Navarro έφερε μια μικρή αντίδραση και με 5 γρήγορους πόντους του, οι «Καταλανοί» μείωσαν σε 14-11. Τα έξι λάθη των φιλοξενούμενων όμως στο πρώτο δεκάλεπτο πλήγωσαν την ομάδα του Alonso, με το σκορ να κλείνει στο 22-14.\nΣτην δεύτερη περίοδο οι «Μπλαουγκράνα» συμμαζεύτηκαν και με τον Heurtel ενορχηστρωτή, κατάφεραν να ισορροπήσουν το ματς στο 25-25 στο πρώτο τρίλεπτο. Ο Γάλλος σε έξι λεπτά συμμετοχής είχε ήδη προσθέσει στη στατιστική του 6 ασίστς, με το επιμέρους σερί της ομάδας του στο 3-11. Και πάνω που η Μπαρτσελόνα έδειχνε να έχει το momentum, μια απερίσκεπτη στιγμή του Tomic (χρεώθηκε με τεχνική ποινή) τον οδήγησε στον πάγκο, καθώς χρεώθηκε με 4 προσωπικά φάουλ τρία λεπτά πριν την ανάπαυλα. Από εκείνο το σημείο, η ομάδα του Vidorreta έτρεξε ένα σερί 9-0, για το 41-31, με το ημίχρονο να ολοκληρώνεται με 43-36 και το επιμέρους σερί στο 16-6 στο τελευταίο εξάλεπτο.\nΣτην επανάληψη είδαμε τους φιλοξενούμενους να προσπαθούν να μειώσουν, αλλά η αδυναμία τους στο αμυντικό ριμπάουντ δεν τους επέτρεπε να μειώσουν κάτω από τους 5 πόντους. Στα τελευταία λεπτά της τρίτης περιόδου ένα επιμέρους σερί 5-10 της Μπαρτσελόνα, μείωσε τη διαφορά στο 62-59, με τον Sanders να φτάνει τους 8 πόντους.\nΣτο τελευταίο δεκάλεπτο και συγκεκριμένα στο πρώτο πεντάλεπτο, αμφότερες οι ομάδες ήταν πολύ νευρικές και άστοχες με το σκορ στο 68-61. Ο Heurtel προσπαθούσε σχεδόν μόνος του να βάλει την ομάδα του σε τροχιά διεκδίκησης του ματς, αλλά ο συγκινητικός Dubljevic (σημείωσε 9 πόντους στην 4η περίοδο) με τον 17ο πόντο του, έκανε το 75-66 δύο λεπτά πριν το τέλος. Τα δύο τρίποντα στη συνέχεια από τους Navarro και Sanders δεν άλλαξαν την κατάσταση, καθώς οι παίκτες της Βαλένθια αποδείχτηκαν ψύχραιμοι από τις βολές και πήραν τη νίκη με 81-76.\nΧάρη στη μαχητικότητά τους οι γηπεδούχοι (των 6 απουσιών) πήραν το ροζ φύλλο, με καλύτερό τους παίκτη τον Dubljevic. Ο mvp των περσινών τελικών της Liga Endesa είχε 19 πόντους με 6/9 σουτ και 7 ριμπάουντς και μαζί με τον Rafa Martinez των 13 πόντων, 5 ριμπάουντ και 4 ασίστ ήταν οι καταλύτες για την ομάδα τους. Οι νικητές κυριάρχησαν στο τομέα των ριμπάουντς, καθώς μάζεψαν σχεδόν τα διπλάσια (!) 46-24, ενώ τα επιθετικά ριμπάουντς ήταν 17 έναντι 7 της Μπαρτσελόνα. Οι πόντοι που σημείωσε η Βαλένθια από δεύτερες ευκαιρίες ήταν 16 έναντι 8 των ηττημένων.\nΓια την ομάδα του Alonso ό,τι και να πει κανείς είναι λίγο. Μετά από δύο πολύ καλές εμφανίσεις με Χίμκι και ΤΣΣΚΑ δείχνει και πάλι ότι κάνει βήματα πίσω. Ο προπονητής της Μπάρτσα έβαλε στο rotation μετά από καιρό τους Pressey και Sanders, με τον πρώτο να αγωνίζεται βασικός για έξι λεπτά και μετά να μην ξαναπατάει παρκέ. Ο Vezenkov, που έχει επανέλθει στην ομάδα αγωνίστηκε μόλις 5 λεπτά και αυτά στη θέση 3(!), σε σχήμα «φοβερά λειτουργικό» με Tomic (Oriola) 5αρη, Moerman 4αρη και παρόλα αυτά έγραψε 5 στο σύστημα αξιολόγησης. Η μόνη όαση ήταν ο Heurtel με 14 πόντους και 10 ασίστς και μαζί με τον θετικό Oriola (15pts) και Navarro (14pts) ήταν οι μόνοι που ξεχώρισαν. Θετικό στοιχείο για τους «Καταλανούς» τα μόλις 2 λάθη στα 30 τελευταία αγωνιστικά λεπτά (μετά τα 6 της πρώτης περιόδου). Οι πόντοι από λάθη αντιπάλου ήταν 19-10 υπέρ τους, καθώς υποχρέωσαν τις «νυχτερίδες» να υποπέσουν σε 16 λάθη. Τεράστια πληγή το αμυντικό ριμπάουντ (έχασαν 17) και ουσιαστικά έδιναν την ευκαιρία στους γηπεδούχους να εκδηλώνουν συνεχώς δεύτερες και τρίτες επιθέσεις.\nΥΓ: Για ένα τρίλεπτο προς το τέλος του παιχνιδιού ο Alonso χρησιμοποίησε μαζί τους Tomic και Oriola, προφανώς για να ελέγξει το αμυντικό ριμπάουντ, κάτι που όμως είχε άσχημα αποτελέσματα στην αντίπερα όχθη (πόνεσαν τα μάτια μας εν ολίγοις), καθώς βλέπαμε τον Oriola να ρίχνει τρίποντα ως stretch-4 (ασχέτως του ποσοστού του, 1/3 3pts).\nΒΑΛΕΝΘΙΑ ΕΥΡΩΛΙΓΚΑ ΜΠΑΡΤΣΕΛΟΝΑ ΠΕΤΡΟΣ ΚΟΝΤΟΣ\nΤα μπασκετικά κακώς κείμενα: Βαλένθια - Μπαρτσελόνα 81-76: Το «βιτάμ Soft» έγινε έρμαιο των νυχτερίδων!


ΠΑΝΕΠΙΣΤΗΜΙΟ ΤΟΥ NEWCASTLE – Study Net\nΑρχική σελίδα ΑΓΓΛΙΑ ΠΑΝΕΠΙΣΤΗΜΙΟ ΤΟΥ NEWCASTLE\nΠΑΝΕΠΙΣΤΗΜΙΟ ΤΟΥ NEWCASTLE\nΤο Πανεπιστήμιο του Newcastle είναι φημισμένο για την ακαδημαϊκή του αριστεία έχοντας ιστορία μεγαλύτερη από 180 χρόνια. Αποστολή του είναι η αντιμετώπιση των παγκόσμιων κοινωνικών προκλήσεων όπως η γήρανση, η κοινωνική ανάπτυξη και η αειφορία που αποτελούν τη βάση για την ίδρυση του Πανεπιστημίου του Newcastle.\nΟι σύγχρονες κτηριακές εγκαταστάσεις του Πανεπιστημίου του Newcastle στο Λονδίνο, έχουν εγκαινιαστεί τον Σεπτέμβριο του 2015. Η πανεπιστημιούπολη που εδρεύει στο Λονδίνο προσφέρει πτυχία, σχεδιασμένα από την τριπλά-διαπιστευμένη σχολή επιχειρήσεων καθώς και μια σειρά προγραμμάτων που στοχεύουν στην ομαλή ένταξη των φοιτητών στο Πανεπιστήμιο.\nΗ τεράστια Πανεπιστημιούπολη στο κέντρο της πόλης του Newcastle είναι ο πυρήνας για τη διδασκαλία, την έρευνα και τη συνεργασία του. Φιλοξενεί εγκαταστάσεις καινοτομίας στην έρευνα, τη διδασκαλία και την εκμάθηση, όπως το Science Central – μια σύμπραξη μεταξύ του Πανεπιστημίου και του Newcastle City Council – που επιτυχώς έχουν δημιουργήσει το Newcastle University Business School.\nΤο Newcastle θεωρείται μια από τις πιο αγαπημένες πόλεις των φοιτητών του Ηνωμένου Βασιλείου, αφού έχουν τη δυνατότητα να διασκεδάσουν μέχρι τις πρώτες πρωινές ώρες. Επίσης, προσφέρει ποικίλες εναλλακτικές κοινωνικές δραστηριότητες όπως θέατρο, σινεμά και ζωντανή μουσική, χαρίζοντας στους φοιτητές μια αξέχαστη εμπειρία της νυχτερινής ζωής στην πολυσύχναστη πόλη. Επιπρόσθετα, ο αθλητισμός αποτελεί αναπόσπαστο κομμάτι της ταυτότητας του Newcastle, αφού παρέχει πολλές ευκαιρίες άθλησης. Τέλος, οι πολυσύχναστες αγορές κάνουν το Newcastle έναν από τους καλύτερους προορισμούς για ψώνια στην Βόρεια Αγγλία.


Λεκλέρ: «Κέρδισα τον Χάμιλτον χάρη στη μάχη με τον Φερστάπεν» , 24Sports & News\n09 ΣΕΠΤΕΜΒΡΙΟΥ 2019 - 11:48\nΔεύτερη σερί νίκη έκανε η Ferrari και ο Λεκλέρ στο περασμένο Γκραν Πρι και μάλιστα, όχι σε οποιαδήποτε πίστα, αλλά στη Μόντσα! Ο Μονεγάσκος μετά από πολύ σκληρή μάχη με τον Λιούις Χάμιλτον ανέβηκε στο πρώτο σκαλί του βάθρου, όμως αποκαλύπτει ότι μια άλλη μάχη τον έμαθε να ανταγωνίζεται με αυτό τον τρόπο.\n«Μετά την Αυστρία και τη μάχη με τον Φερστάπεν είναι ξεκάθαρο ότι μπορώ να πάω ένα βήμα παραπέρα στο πως αμύνομαι. Αντιμετωπίζω πλέον την επιθετικότητα των οδηγών. Η Αυστρία λοιπόν με βοήθησε να αλλάξω την προσέγγισή μου και χάρη σε αυτή σήμερα, κατάφερα να κερδίσω. Φυσικά ήμασταν στο όριο όμως είμαι χαρούμενος που αγωνίστηκα με αυτό τον τρόπο.\nΕίχα συνεχώς την προσοχή μου στον ασύρματο και πήρα ασπρόμαυρη σημαία επειδή άλλαξα θέση κατά το φρενάρισμα. Για να είμαι εντελώς ειλικρινής, ήξερα ότι είναι στα δεξιά μου, φρέναρε λίγο νωρίς. Μάλλον έγινε επίτηδες επειδή δεν ήθελε να προσπαθήσει να πάει από την εξωτερική. Αισθάνομαι όμως ότι άφησα κενό ενός αυτοκινήτου. Δεν είδα φωτογραφίες αλλά είμαι σίγουρος ότι άφησα. Είναι καλό αν μπορούμε να αγωνιζόμαστε πιο ανταγωνιστικά» είπε ο Σαρλ Λεκλέρ, μετά τη νίκη του στο Γκραν Πρι Ιταλίας!\nΛεκλέρ | Χάμιλτον


Ποια είναι η σχέση της φιλοσοφίας με την επιστήμη; - Απόψεις - Νέα Κρήτη\nΤώρα διαβάζετε: Ποια είναι η σχέση της φιλοσοφίας με την επιστήμη;\nΠοια είναι η σχέση της φιλοσοφίας με την επιστήμη;\nΣε ποιο βαθμό υπάρχει συσχέτιση φιλοσοφίας και επιστήμης; Είναι μια σχέση συνεργατική ή αντιπαράθεσης; Τι είναι επιστήμη και τι είναι φιλοσοφία;\nΣε ποιο βαθμό υπάρχει συσχέτιση φιλοσοφίας και επιστήμης; Είναι μια σχέση συνεργατική ή αντιπαράθεσης; Τι είναι επιστήμη και τι είναι φιλοσοφία; Είναι μόνο μερικά ερωτήματα τα οποία έχουν προβληματίσει πολλούς από εμάς όταν αναφερόμαστε στη σχέση φιλοσοφίας-επιστήμης.\nΤην απάντηση στα ερωτήματα αυτά θα μας δώσει η καθηγήτρια Σύγχρονης, Νεότερης Φιλοσοφίας και Βιοηθικής, διευθύντρια Σπουδών του Διατμηματικού Προγράμματος Μεταπτυχιακών Σπουδών "Βιοηθική" και διευθύντρια του Εργαστηρίου Βιοηθικής του Πανεπιστημίου Κρήτης, Σταυρούλα Τσινόρεμα.\nΑρχικά, η κ. Τσινόρεμα, μιλώντας στην εφημερίδα "Νέα Κρήτη", προσδιόρισε τη φιλοσοφία και την επιστήμη, λέγοντας: «Φιλοσοφία είναι μια ιδιαίτερη μορφή θεωρητικής συνείδησης, η οποία ασχολείται με το ερώτημα "πώς μπορώ να γνωρίσω τον κόσμο ώστε να τον γνωρίσω ορθά, δηλαδή αξιώνοντας την αλήθεια" και "πώς πρέπει να πράξω μέσα στον κόσμο ώστε να πράξω ορθά".\nΣτόχος και της αναζήτησης της αλήθειας και της ορθότητας της πράξης (ηθικής και πολιτικής ορθότητας) είναι το ευ ζην, ώστε ο άνθρωπος να ενταχθεί ορθά στον κόσμο και να ζήσει όπως αρμόζει, με την αρχαιοελληνική έννοια. Δύο ήταν τα κρίσιμα στοιχεία που καταστατικά προκάλεσαν τη γένεση της φιλοσοφίας. Το ένα είναι το απορείν και το θαυμάζειν, δηλαδή η προσπάθεια του ανθρώπινου πνεύματος να γνωρίσει τον κόσμο γύρω του και να κατανοήσει τη σχέση του με τον κόσμο. Και το δεύτερο στοιχείο είναι πως οτιδήποτε σκέφτεται ο ανθρώπινος νους, είτε σε σχέση με τη γνώση είτε σε σχέση με την πράξη, θα πρέπει να το υποστηρίξει με τα καλύτερα επιχειρήματα.\nΗ φιλοσοφία απορρίπτει κάθε μορφή αυθεντίας και παραδεδομένης γνώσης που δε στηρίζεται στο έλλογο επιχείρημα. Είναι η απαίτηση του "λόγον διδόναι", δηλαδή τίποτε δεν μπορεί να γίνεται αποδεκτό, είτε ως μορφή γνώσης είτε ως κριτήριο της πράξης, αν δεν υποστεί τον έλεγχο της κριτικής. Η φιλοσοφία έτσι γεννιέται ως μια κριτική δραστηριότητα της ανθρώπινης σκέψης, όπου κάθε περιεχόμενό της, είτε πρόκειται για κριτήριο γνώσης είτε κριτήριο της πράξης, θα πρέπει να κρίνεται και να αντέχει στην κριτική. Η φιλοσοφία είναι μια κριτική της γνώσης και της πράξης με κριτήρια όμως τα οποία είναι υποχρεωμένη η ίδια να δικαιολογεί».\nΌσον αφορά στην επιστήμη, η κ. Τσινόρεμα σημείωσε: «Οι επιστήμες εξειδικεύουν τη γνώση του κόσμου. Αποτελούν οργανωμένο πλαίσιο διερεύνησης και ενοποίησης του κόσμου των εμπειρικών φαινομένων, το οποίο εξηγεί τα φαινόμενα στη βάση θεωρητικών υποθέσεων και πειραματικών μεθόδων. Η επιστήμη παρέχει εξειδικευμένη γνώση πλευρών της πραγματικότητας. Ο βασικός μηχανισμός των επιστημών είναι αιτιακός. Εξηγούν οι επιστήμες, δεν περιγράφουν απλώς. Η επιστήμη διαμορφώνει ένα πλαίσιο εννοιών, ένα μεθοδολογικό πλαίσιο, το οποίο μετά έρχεται να εξηγήσει αιτιακά τη μεταβολή των φαινομένων. Το μεθοδολογικό πλαίσιο είναι μαθηματικά διατυπώσιμο, το οποίο εξηγεί τα φαινόμενα μέσα από την πειραματική διαδικασία. Το πείραμα κάνει τη διαφορά».\nΜεταξύ άλλων, ανέφερε πως «η φιλοσοφία όμως δεν έχει ένα συγκεκριμένο εμπειρικό αντικείμενο. Αντικείμενο της φιλοσοφίας είναι όλες οι επιστήμες. Όταν έρχεται κοντά το πείραμα με τα μαθηματικά, τότε γεννιέται η μοντέρνα έννοια της επιστήμης και δη η μαθηματική φυσική. Από εκεί και πέρα σιγά-σιγά γεννιούνται μια σειρά από επιστήμες. Σήμερα, έχουμε φτάσει σε πολύπλοκο βαθμό επιστημονικής εξέλιξης, που πρέπει να θέσουμε με διαφορετικό τρόπο τη σχέση φιλοσοφίας-επιστήμης. Τα ερωτήματα της φιλοσοφίας γέννησαν τις επιστήμες. Αυτό ιστορικά ισχύει. Σήμερα βρίσκεται στα θεμέλιά τους και θέτει ερωτήματα γύρω από τις εννοιολογικές προϋποθέσεις του μεθοδολογικού πλαισίου τους».\nΗ κ. Τσινόρεμα, μιλώντας στην εφημερίδα "Νέα Κρήτη", έκανε λόγο για συσχέτιση φιλοσοφίας με την αρχαία ελληνική πόλη, λέγοντας: «Η φιλοσοφία προϋποθέτει ελευθερία του λόγου. Πρέπει να είσαι ελεύθερος για να μπορείς να αρθρώνεις τη σκέψη σου, να θέτεις ερωτήματα και να προβάλλεις επιχειρήματα. Η φιλοσοφία ξεκίνησε από την αρχαία ελληνική πόλη-κράτος, όπου εκεί συναντάμε την αρχαία δημοκρατία. Η φιλοσοφία λοιπόν γεννιέται με το αίτημα του "λόγου διδόναι", του επιχειρήματος, του κριτικού ελέγχου της σκέψης περί του κόσμου και περί της πράξης, και η οποία μπορεί μόνο να ανθήσει στην πολιτική οργάνωση της αρχαίας δημοκρατίας. Εκεί ανθεί ο διάλογος. Δεν την ξέρω την αλήθεια εξ αυθεντίας. Θα αναζητήσω να τη βρω με τα διανοητικά μέσα που έχω. Άρα θα μπω σε διάλογο με τον άλλο. Ο διάλογος, το διαλέγεσθαι, είναι και η βάση της αρχαίας δημοκρατίας και της φιλοσοφίας».\nΣχέση συνεργατική: «Η φιλοσοφία βρίσκεται στα θεμέλια των επιστημών»\nΌσον αφορά τη σχέση φιλοσοφίας-επιστήμης, η κ. Τσινόρεμα αναφέρει πως είναι μια σχέση συνεργατική, λέγοντας πως «από τη μια πλευρά τα ερωτήματα της φιλοσοφίας γέννησαν τις ειδικές επιστήμες, και από την άλλη η φιλοσοφία έρχεται ως κριτική της επιστήμης. Δηλαδή, προβαίνει σε έλεγχο των προϋποθέσεών τους, γιατί όλες οι επιστήμες έχουν προϋποθέσεις, κάποιες αρχές από τις οποίες εκκινούν, όπως είναι η αρχή της ομοιομορφίας της φύσης. Εάν δε δεχόμαστε την αρχή αυτή, δε θα είχαμε τη Φυσική επιστήμη. Η αρχή αυτή δεν υπάγεται στο φυσικο-επιστημονικό έλεγχο. Είναι προϋπόθεση της δυνατότητας κάθε τέτοιου ελέγχου. Η φιλοσοφία λοιπόν βρίσκεται στα θεμέλια των επιστημών».\nΗ ίδια συνεχίζει λέγοντας πως «η φιλοσοφία είναι και ένα είδος κριτικής της επιστήμης, δηλαδή βάζει όρια στην απολυτοποίηση και στην κακή μεταφυσική της επιστήμης, που μπορεί να προκύψει μέσα από μια ανεπεξέργαστη αξιοποίησή της».\nΌσον αφορά στη στάση της φιλοσοφίας απέναντι στα επιτεύγματα της επιστήμης, η κ. Τσινόρεμα είπε χαρακτηριστικά: «Ο ρόλος της φιλοσοφίας είναι να εντάσσει την επιστήμη μέσα στην κοινωνία. Να διαμεσολαβεί τη σχέση επιστήμης-κοινωνίας. Η επιστήμη είναι προϊόν της ανθρώπινης κοινωνικής πράξης. Δεν είναι έξω από την κοινωνία η επιστήμη. Ένας ακόμα ρόλος της σχετίζεται με την αξίωση που θέτει, να επεξεργαστεί κριτικά τον ηθικό και κοινωνικό ρόλο της ίδιας της επιστήμης. Δηλαδή, η αποστολή της φιλοσοφίας είναι να εντάξει την επιστήμη σε ηθικο-κοινωνικούς σκοπούς, δηλαδή στο ιδεώδες του ανθρώπινου "ευ ζην". Η φιλοσοφία έχει επίσης έναν ηθικο-πρακτικό και κοινωνικό ρόλο. Δεν είναι μόνο η επιστημολογική σχέση με τις επιστήμες που την απασχολεί, δηλαδή να αποσαφηνίζει έννοιες και να διανοίγει δρόμους για την εννοιολογική καινοτομία της επιστήμης, πράγμα που έχει συμβεί σε μεγάλες επαναστατικές στιγμές της ιστορίας της επιστήμης, αλλά και να συμβάλει στην ορθή κοινωνική ένταξη της επιστήμης και των επιτευγμάτων της».


ΠΑΡΕΜΒΑΣΗ ΓΙΑ ΕΝΑΝ ΑΛΛΟ ΔΗΜΟ: Δήμος Παλλήνης:Βολική λήθη αντί ηθικής συνέπειας\nΟι συμβολισμοί έχουν πάντα την δική τους δύναμη. Και σε μια χώρα όπου έχουν βιαστεί κατά συρροή οι δημοκρατικοί κανόνες ένα συμβολισμό βαθύτατα ειρωνικό είχε η πρώτη συναυλία των Μουσικών Συνόλων του μορφώματος της ΝΕΡΙΤ, στην Πνύκα, για τα 40 χρόνια αποκατάστασης της Δημοκρατίας με τον πρωθυπουργό Αντώνη Σαμαρά στις πρώτες θέσεις του διαζώματος.\nΉτοι, όσοι μουσικοί της ΕΡΤ συνθηκολόγησαν με τον δολοφόνο τους έπαιξαν έργα μεγάλων κλασικών συνθετών για τους υπεύθυνους αυτής της αντιδημοκρατικής εκτροπής με αφορμή της συμπλήρωσης 40 χρόνων δημοκρατίας!!!\nΈτσι στρεβλά ξεκίνησε αυτή η ιστορία και δεν έχει καμιά άλλη τύχη παρά να συνεχίσει στρεβλά, όπως στρεβλό, αντιδημοκρατικό και ανήθικο είναι από την αρχή το οικοδόμημά της.\nΣτην προσπάθεια «νομιμοποίησης» του μορφώματος, οι τιμητές και δημιουργοί του έχουν αποταθεί στον καλλιτεχνικό κόσμο, στον κόσμο της διανόησης και βεβαίως σε θεσμικούς παράγοντες όπως είναι οι δήμοι.\nΠροσπαθούν εναγωνίως να μας πείσουν ότι ο φόνος που όλοι είδαμε δεν έγινε ποτέ, ότι το ουρλιαχτό δεν ακούστηκε και ότι ήταν μια «κακή στιγμή» που «δεν έχει νόημα» να θυμόμαστε.\nΚι εδώ ερχόμαστε στον χώρο της ηθικής και της πολιτικής στάσης απέναντι σε ένα πολιτικό, αν μη τι άλλο, γεγονός. Συνεπής ηθικά και πολιτικά είναι αυτός που δεν εκπίπτει σε μια τέτοιου τύπου «επιβεβλημένη» νομιμοποίηση. Αυτός που προσδιορίζει την στάση του σε σχέση με τις αξίες του και όχι ανάλογα με τις συγκυρίες.\nΜετά το κλείσιμο της ΕΡΤ και το μεγάλο άνοιγμα της στην ελληνική κοινωνία, είχαμε μαζί μας, συνοδοιπόρους, ανθρώπους από διαφορετική προέλευση, θέση, παράταξη ή ότι άλλο θέλετε.\nΑνάμεσα σε εκείνους τους συμπαραστάτες ήτανε και ο Δήμος Παλλήνης. Ορισμένοι μάλιστα από τους ανθρώπους του δήμου ήταν πάντα παρόντες στις διαμαρτυρίες, στις συναυλίες και σε άλλες εκδηλώσεις.\nΕίναι Κυριακή απόγευμα, 28 Σεπτεμβρίου, και στο Πολιτιστικό Κέντρο του Γέρακα, στο πλαίσιο των πολιτιστικών εκδηλώσεων του δήμου, αρχίζει η συναυλία με το έτερο μουσικό σχήμα της υποτιθέμενης δημόσιας ραδιοτηλεόρασης, την Εθνική Συμφωνική Ορχήστρα.\nΜάλλον η βολική λήθη είναι ευκολότερη της πολιτικής και της ηθικής συνέπειας.\nΑπολυμένη υπάλληλος της ΕΡΤ\nΑναρτήθηκε από paremvasi pallinis στις 4:58:00 μ.μ.\nΕτικέτες Αρθρογραφία, ΠΟΛΙΤΙΤΙΣΜΟΣ, Φούλη Ζαβιτσάνου\nZoi Vareli - Stefanidi 2 Οκτωβρίου 2014 - 7:16 μ.μ.\nΣιγά μη δεν νομιμοποιούσαν από τους πρώτους την Νεριτ.Εδώ έφεραν άλλους και άλλους που ο κόσμος γρήγορα ξέχασε σ΄αυτό θα κόμπιαζαν??


K. Μητσοτάκης: «Ο Τσίπρας έχει επιλέξει τη λάσπη»\nΠρώτη καταχώρηση: Τρίτη, 14 Μαΐου 2019, 13:36\n«Όταν φτάνουμε στο σημείο να πέφτει το επίπεδο του δημόσιου διαλόγου, καταλαβαίνουμε τι μας περιμένει ακόμα, όχι εν όψει των ευρωεκλογών, αλλά εν όψει των εθνικών εκλογών» ανέφερε ο κ. Μητσοτάκης μιλώντας στο ραδιόφωνο του ΣKAΪ, εκφράζοντας ανησυχίες για το προεκλογικό κλίμα.\nΥπογράμμισε πως «η υποβάθμιση του δημόσιου διαλόγου έχει ονοματεπώνυμο. Ο κ. Τσίπρας έχει επιλέξει τη λάσπη. Συναντήθηκα κατ' ιδίαν με τον κ. Τσίπρα και του είπα: Εσύ θα διαλέξεις πώς θα πάμε στις εκλογές. Αν θα κάνουμε μία πολιτική αντιπαράθεση. Αν θα αφήσουμε έξω από την αντιπαράθεση οικογένειες, γυναίκες και παιδιά ή αν θα καταφύγεις στη λάσπη. Αιφνιδιάστηκε στη Βουλή επειδή αντέδρασα. Έκανα παρά πολύ καλά και θα έκανα ακριβώς το ίδιο». Παράλληλα, ανέφερε πως ο πρωθυπουργός τού μίλησε με αγοραίο τρόπο στη Βουλή, ενώ σημείωσε πως «δεν θα ήθελα οι συζητήσεις στη Βουλή να είναι αντιπαραθέσεις σε αυτό το επίπεδο» κάτι που -όπως πρόσθεσε- φάνηκε στην αντιπαράθεση με τον κ. Τσακαλώτο.\nΓια τις διακοπές του κ. Τσίπρα είπε «εμείς κάναμε κριτική στον κ. Τσίπρα για το κότερο από τη στιγμή που μάθαμε ότι πράγματι ο κ. Τσίπρας ήταν στο κότερο. Μίλησα μία ώρα στη Βουλή, αφιέρωσα δύο λεπτά στο κότερο. Αλλά τι θέλετε, να μην το σχολιάσουμε; Η πολιτική αφορά τον χαρακτήρα και το ήθος όσων πολιτεύονται. Η δημόσια συμπεριφορά μας είναι το καλύτερο χαρακτηριστικό που οι πολίτες μπορούν να μας κρίνουν. Όταν ο πρωθυπουργός κάνει τα αντίθετα από αυτά που λέει, δείχνει τον χαρακτήρα του».\nΜίλησε για αφόρητη υποκρισία του κ. Τσίπρα «ενός ανθρώπου που έκανε καριέρα κατηγορώντας την ελίτ. Είναι βαθιά υποκριτικό και καταλαβαίνω τον πανικό του κ. Τσίπρα γιατί του ακυρώνει όλη αυτήν τη ρητορική περί λαού και ελίτ. Είναι δημόσια πληροφορία οι διακοπές του πρωθυπουργού. Εδώ δεν το γνωρίζαμε γιατί ο κ. Τσίπρας ήθελε να το κρύψει. Μιλάμε για έναν άνθρωπο που επέλεξε να κάνει διακοπές κρυφά σε σκάφος 25 ημέρες μετά το Μάτι. Υπάρχει κώδικας δεοντολογίας της κυβέρνησης που λέει ότι παροχές σε είδος δεν μπορούν να ξεπερνάνε τα 200 ευρώ. Αυτές οι διακοπές κοστολογούνται χιλιάδες ευρώ. Οι υπουργοί μου θα συμμορφώνονται με τον κώδικα δεοντολογίας, όπως έχει θεσπιστεί από τη σημερινή κυβέρνηση. Όλα τα άλλα είναι υποκρισίες».\nΤελευταία ενημέρωση: Τρίτη, 14 Μαΐου 2019, 13:36


Επιστολή του Δ.Σ. της Ε.Φ.Ο.Τ. σχετικά με τους συμμετέχοντες στον αγώνα πρόκρισης της 18/01/2014. | Ελληνική Ομοσπονδία Τοξοβολίας\nΦεβρουάριος 18, 2014 Αγώνες\nΤο Δ.Σ. της Ε.Φ.Ο.Τ. αισθάνεται την ανάγκη να ευχαριστήσει και επίσημα όλους τους συμμετέχοντες που ανταποκρίθηκαν στον αγώνα της 18/01/14 στο προπονητήριο του Ο.Α.Κ.Α., που αποτελούσε πρόκριση των αθλητών για το Παγκόσμιο Πρωτάθλημα Κ.Χ. στην Nimes της Γαλλίας, δίνοντας στη χώρα μας τη δυνατότητα να έχει μια πολυάριθμη Εθνική αποστολή σε μια δύσκολη οικονομικά περίοδο.\nΕπίσης θέλουμε να ευχαριστήσουμε όλους τους αθλητές και τους συλλόγους που κατανόησαν την πρόθεση και την περιορισμένη οικονομικά δυνατότητα της Ε.Φ.Ο.Τ., σεβάστηκαν και δεν καταστρατήγησαν την προκήρυξη συμμετέχοντας στον αγώνα πρόκρισης της 18/01/14.\nΓια λόγους όμως ηθικής τάξης θα πρέπει να αναφέρουμε ότι ( όπως όλοι γνωρίζετε ) υπήρξαν καταξιωμένοι αθλητές από ιστορικά σωματεία που δεν κατανόησαν την καλή πρόθεση της Ε.Φ.Ο.Τ. και συμμετείχαν στον αγώνα πρόκρισης χωρίς να είναι σίγουροι ότι θα έχουν την οικονομική δυνατότητα να ανταποκριθούν στις απαιτήσεις που θα προέκυπταν, βάση της προκήρυξης, εάν προκρινόντουσαν στον συγκεκριμένο αγώνα.\nΜε τον τρόπο αυτό εκτέθηκαν τόσο τα σωματεία τους όσο και οι ίδιοι απέναντι στους συναθλητές τους, οι οποίοι έδειξαν συνέπεια και ενώ ήθελαν, δεν έλαβαν μέρος στον συγκεκριμένο αγώνα.\nΟμόφωνα τα μέλη του Δ.Σ., μη θέλοντας να τιμωρήσουν αθλητές για άρνηση συμμετοχής στην Εθνική Ομάδα, θεωρούν ότι έχουν την υποχρέωση να επισημάνουν ότι η έλλειψη συνέπειας δεν βοηθάει στην δημιουργία καλού κλίματος και συνεργασίας. Προτείνουν δε σε όσους έχουν προτάσεις και διαφορετικές ιδέες να τις καταθέτουν μέσω του σωματείου τους πριν από τα γεγονότα ώστε να συνδιαμορφώνουν τις εξελίξεις και όχι να διαμαρτύρονται προφορικά εκ των υστέρων γεγονός που δημιουργεί προβλήματα στην ύπαρξη της Ελληνικής Τοξοβολίας.


Ήττα στο τάι μπρέικ από τον Παμβοχαϊκό ο Φοίνικας - Sportcyclades.gr\nΉττα στο τάι μπρέικ από τον Παμβοχαϊκό ο Φοίνικας\nΚυριακή, 11 Φεβρουαρίου 2018 01:47\nVOLLEY LEAGUE, ΑΟ ΦΟΙΝΙΚΑΣ, ΣΥΡΟΣ, ΒΟΛΕΪ, ΠΑΜΒΟΧΑΪΚΟΣ,\nΟ Παμβοχαϊκός νίκησε τον Φοίνικα Σύρου με 3-2 σετ ύστερα από αγώνα 124 λεπτών που είχε εναλλαγές στο σκορ, πολλά λάθη εκατέρωθεν και μεγάλο πρωταγωνιστή τον Βίκτορ Ούγκα Ρόκα.\nΗ ομάδα του Κώστα Δεληκώστα σημείωσε την 7η νίκη της στο πρωτάθλημα και ανέβηκε στους 19 βαθμούς, ενώ ο Φοίνικας Σύρου παρά την ήττα έμεινε σταθερά στην 3η θέση με 32 βαθμούς.\nΟ Φοίνικας με μπροστάρη τον Γιορντάνοφ έκανε επιβλητικό μπάσιμο στον αγώνα. Ο Χήρας με πρώτο χρόνο έκανε το 7-6 και ακολούθησαν σερβίς του Βούλγαρου διαγωνίου που με δύο άσσους εκτίναξε τη διφορά στο 11-6 και συνολικό σερί 5-0. Μετά από σκληρή προσπάθεια ο Παμβοχαϊκός σταδιακά έκλεινε τη διαφορά. Δύο δύσκολες επιθέσεις του Παλέντζα ο Παμβοχαϊκός μείωσε 17-16 και ισοφάρισε 22-22 πάλι με τον Παλέντζα. Με το λάθος του Παλέντζα και το μπλκ του Λινζ ο Φοίνικας πήρε βαθιά ανάσα 24-22. Ο Πέτερλιν έχασε το σερβίς και ο Γάτσης τελείωσε το σετ 25-23 και 1-0 για τον Φοίνικα.\n«Πάγωσε» ο Φοίνικας στο 20-22\nΤο πιο αμφίρροπο σετ ήταν το 2ο σετ όπου έγινε μάχη πόντο πόντο. Δύο φορές ξέφυγε ο Παμβοχαϊκός 11-9 και 18-16 και τις δύο φορές με τις επιθέσεις του Μουνίθ. Με το χαμένο σερβίς του Ίλιτς ο Παμβοχαϊκός προηγήθηκε 20-19 αλλά νέο ρεσιτάλ του Γιουρντάνοφ έφεραν μπροστά τον Φοίνικα με 22-20. Εκεί ήταν ένα κρίσιμο σημείο. Ο Μουνίθ με το σερβίς του χάλασε την υποδοχή του Φοίνικα που δεν κράτησε το προβάδισμα. Ο Παμβοχαϊκός με τον Δαλακούρα εκτελεστή έκανε σερί 4-0 και προσπέρασε 24-22. Ο Χήρας μείωσε και ο Δαλακούρας τελείωσε με επίθεση το σετ 25-23 για το 1-1 σετ.\nΗ κατάκτηση του σετ ανανέωσε τον Παμβοχαϊκό και έφερε εκνευρισμό στον Φοίνικα και ύστερα από τρία λάθη του οι γπηεδούχοι προηγήθηκαν 6-3. Το +3 κρατήθηκε μέχρι το 18-15 και ο Μουνίθ με τον Ούγκο Ρόκα έβγαλαν απίστευτες φάσεις και με συνολικό 4-0 έκαναν το 22-15 και κράτησαν το προβάδισμα μέχρι το τέλος για το 2-1 σετ.\nΗ εύκολη ισοφάριση\nΜην έχοντας άλλη επιλογή ο Φοίνικας ρίσκαρε στο σερβίς και με τον Πέτερλιν στα 9 μέτρα άνοιξε δρόμους για το 9-3. Ακολούθησε το σερβίς του Γάτση και η διαφορά εκτοξεύτηκε στο 15-5. Εκεί κρίθηκε και το σετ, ο Παμβοχαϊκός πήρε μόλις 13 πόντους και ταμπουρώθηκε για το τάι μπρέικ.\nΤα τρία λάθη του Μπόμπι\nΣτο 5ο σετ οι Ρόκα, Μουνίθ άνοιξαν το σκορ στο 6-3 για τον Παμβοχαϊκό, ενώ ο μοιραίος παίκτης ήταν ο Μπόγιαν Γιορντάνοφ. Με το χαμένο σερβίς του Παλέντζα μείωσε ο Φοίνικας 8-6 αλλά ο Γιορντάνοφ έχασε και αυτό το σερβίς (9-6) και ακολούθως έκανε δύο λάθος επιθέσεις (11-6). Ο Ροκα και ο Μοράλες σφράγισαν τη νίκη του Παμβοχαϊκού.\nΔιαιτητές: Γεωργουλέας – Ονόπας\n1ο σετ: 6-8, 10-16, 19-21, 23-25\n2ο σετ: 8-7, 15-16, 20-21, 25-23\n4ο σετ: 3-8, 7-16, 12-21, 13-25 4\n5ο σετ:5-3, 10-6, 12-7, 15-8\n* Οι πόντοι του Παμβοχαϊκού προήλθαν από 7 άσσους, 49 επιθέσεις, 11 μπλοκ και 34 λάθη αντιπάλων. Οι πόντοι του Φοίνικα προήλθαν από 6 άσσους, 55 επιθέσεις, 13 μπλοκ και 28 λάθη αντιπάλων.\nΤα σετ: 3-2 (23-25, 25-23, 25-21, 13-25, 15-8) σε 124΄\nΟ προπονητής του Παμβοχαϊκού Κώστας Δεληκώστας δήλωσε: «Χάσαμε έξι κόντρα μπάλες στο 1ο σετ αλλά δεν το πήραμε. Εάν κάναμε το 1-0 ίσως να νικούσαμε με τρίποντο. Εγινε καλό παιχνίδι και δυνατή κόντρα. Και οι δύο ομάδες κατέθεσαν καλά στοιχεία αλλά θεωρώ πως εμείς σε πολλούς τομείς μπορούμε να παίξουμε καλύτερα. Ερχεται δύσκολο ματς με τον Παναθηναϊκό ο οποίος παρουσιάζεται βελτιωμένος. Γενικά έχουμε καλό πρόγραμμα αλλά αυτό δεν λέει τίποτα. Οπως έχει αποδειχτεί σε αυτή τη σεζόν μια κακή στιγμή μπορεί να σου κοστίσει έναν αγώνα. Δεν κάνω υπολογισμούς στη συγκομιδή βαθμών αλλά το πως θα είμαστε βελτιωμένοι στα ματς που απομένουν».\nΟ προπονητής του Φοίνικα Σύρου Όσκαρ Κάσμαρτικ είπε: «Δεν αξιοποιήσαμε την υπεροχή μας όσο έπρεπε όταν έπρεπε όπως για παράδειγμα στο 2ο σετ και αυτό δημιούργησε μεγάλο πρόβλημα. Η ομάδα έχει δυνάμεις αλλά όταν χάνεις και 26 σερβίς τότε ούτε ρυθμό μπορείς να βρεις ούτε να πάρεις τα σετ που θα σου δώσουν τη νίκη. Δεν εκμεταλευτήκαμε στο έπακρο την ήττα του ΠΑΟΚ. Κρατάμε τον βαθμό που μας διατηρεί αποστάσεις ασφαλείας από τις υπόλοιπες ομάδες για την 3η θέση. Μετά από μία πολυήμερη αποστολή επιστρέφουμε στην βάση μας για ανασύνταξη και αποθεραπείες των παικτών ώστε να είμαστε έτοιμοι για τον εντός έδρας αγώνα με τον Εθνικό Πειραιώς».\nΕυχαριστίες από ΑΜΣ Φιλωτίου\nΣυμφώνησε και τυπικά ο Μανουδάκης στον Πάγο\nΑπέκτησε και τον νεαρό Αιμίλιο Λημναίο ο Άρης Σύρου!\nΠροπονητής στην ακαδημία του Άγιαξ Σύρου ο Παναγιώτης Ραμπαβίλας\nΣτις 14 Αυγούστου το πανηγύρι του Πάγου\nΠερισσότερα σε αυτή την κατηγορία: « Πέρασε από τη Νάξο ο Άρης [pics - vid] Πανναξιακός - Μακεδόνες για μία θέση στο Final Four »


Δεν πετά η στρουθοκάμηλος | Dialogos\nΤέλειωσε άδοξα και το δείπνο των δύο ηγετών, ήρθε και η προκήρυξη πρόωρων εκλογών στην Τουρκία για τις 24 Ιουνίου και… έδεσε το γλυκό.\nΚανείς δεν περίμενε, νομίζω, ότι το δείπνο θα οδηγούσε σε επανέναρξη των διαπραγματεύσεων. Ανέμεναν όμως πολλοί ότι οι δύο ηγέτες θα προσπαθούσαν, τουλάχιστον, να πείσουν τον Γ.Γ. του ΟΗΕ ότι διαθέτουν την πολιτική βούληση για επανέναρξη των διαπραγματεύσεων. Το σχόλιο του εκπροσώπου του, Στεφάν Ντούζαρικ, μετά το δείπνο είναι διαφωτιστικό: «Όπως σε κάθε πολιτικό θέμα που είναι άλυτο, χρειάζεται να βρούμε βούληση εντός και των δύο μερών για να προχωρήσουμε μπροστά».\nΤο αδιέξοδο στο δείπνο της Δευτέρας, από τη μια, και η προκήρυξη πρόωρων εκλογών στην Τουρκία, από την άλλη, θα κάνουν τον Αντόνιο Γκουτέρες ακόμα περισσότερο διστακτικό για να αναλάβει μια νέα πρωτοβουλία στο Κυπριακό. Μπορεί μ’ αυτό κάποιοι να βολεύονται. Κάθε λογικός άνθρωπος όμως κατανοεί ότι τα αδιέξοδα στο Κυπριακό ενισχύουν και τροφοδοτούν τη διχοτόμηση, η οποία εμπερικλείει τεράστιους κινδύνους για την Κύπρο και το λαό μας στο σύνολό του.\nΚαι ενώ το τοπίο είναι ζοφερό, οι κυβερνώντες επιλέγουν να στρουθοκαμηλίζουν. Χαρακτηριστική είναι η ανακοίνωση του Υπουργείου Εξωτερικών για την Έκθεση της Κομισιόν για την Τουρκία, όπου αποσιωπούνται οι πιο ουσιαστικές αναφορές στο ρόλο της Τουρκίας σε σχέση με το Κυπριακό.\nΑναφέρει χαρακτηριστικά η Έκθεση για τις διαπραγματεύσεις στην Ελβετία: «Η Τουρκία εξέφρασε στήριξη στις συνομιλίες και στις προσπάθειες του Γενικού Γραμματέα του ΟΗΕ και του ειδικού του συμβούλου». Πώς η πλήρης απενοχοποίηση της Τουρκίας επιτρέπει στο Υπουργείο Εξωτερικών να μιλά για την «πιο επικριτική έκθεση από το 2005»;\nΠώς η απλή αναφορά της Έκθεσης ότι οι διαβουλεύσεις στην Ελβετία «έκλεισαν χωρίς συμφωνία», αναδεικνύει, κατά το Υπουργείο Εξωτερικών, «το ρόλο και ευθύνη της Τουρκίας στα κρίσιμα ζητήματα της Ασφάλειας και Εγγυήσεων»;\nΠώς η επιμονή της Κομισιόν «για επέκταση και εκμοντερνισμό της τελωνειακής ένωσης Ε.Ε. – Τουρκίας», παρά το γεγονός ότι η Άγκυρα αρνείται να την εφαρμόσει σε σχέση με την Κυπριακή Δημοκρατία, επιτρέπει στο Υπουργείο Εξωτερικών να πανηγυρίζει γιατί απλώς «καταγράφεται ότι η Τουρκία συνεχίζει την πολιτική διάκρισης έναντι της Κυπριακής Δημοκρατίας»;\nΠώς οι ίσες αποστάσεις που τηρεί η Κομισιόν για τις τουρκικές παραβάσεις στο FIR Λευκωσίας, παραπέμποντας αόριστα στην εξεύρεση μιας «επιχειρησιακής λύσης», επιτρέπουν στο Υπουργείο Εξωτερικών να πανηγυρίζει γιατί καταγράφεται απλώς ότι η Τουρκία «δεν έχει ακόμη συμμορφωθεί με τις υποχρεώσεις της»;\nΊσως το μόνο ζήτημα για το οποίο (στο παρόν τουλάχιστο στάδιο) η αναφορά στην Έκθεση είναι ξεκάθαρη, αφορά την ΑΟΖ, όπου καταγράφεται ότι οι ενέργειες της Τουρκίας «επιδρούν αρνητικά στις σχέσεις της με την Ε.Ε.», παραπέμποντας όμως στην ανάγκη επίλυσης αυτών των «διμερών (!) προβλημάτων».\nΟι σχετικές δηλώσεις της Φ. Μογκερίνι ήταν ακόμα πιο διαφωτιστικές. Δεν αποκάλεσε απλώς την Τουρκία «εταίρο-κλειδί» αλλά την επαίνεσε κιόλας γιατί εργάστηκε σκληρά μαζί με την Ε.Ε. για την εξεύρεση λύσης. Μα αν η Φ. Μογκερίνι, η οποία ήταν παρούσα στο κρίσιμο δείπνο στο Κραν Μοντανά, πιστώνει την Τουρκία «με σκληρή δουλειά για την εξεύρεση λύσης», ποιος φταίει για το αδιέξοδο; Έπεισε τελικά, κάποιον έστω, ο Ν. Αναστασιάδης, ότι την ευθύνη για την αποτυχία του Κραν Μοντανά την φέρει η Τουρκία;\nΤο Κυπριακό βρίσκεται σε ένα πολύ κρίσιμο σημείο. Η επικοινωνιακή διαχείριση για σκοπούς εσωτερικής κατανάλωσης μπορεί να βολεύει τους κυβερνώντες, αλλά δεν ανοίγει προοπτικές. Στρουθοκαμηλίζοντας, δεν θα καταφέρουμε ποτέ να ανοίξουμε φτερά για το μέλλον.


Ο Σάντος μου αύξησε το μηνιάτικο - Onsports.gr\nΣταύρος Κόλκας 08 Οκτωβρίου 2011, 19:22\nΟ Σάντος μου αύξησε το μηνιάτικο\nΗ αλήθεια είναι πως βλέποντας τον αγώνα της εθνικής αισθάνθηκα μία ηθική ικανοποίηση, όχι λόγω της νίκης βέβαια του αντιπροσωπευτικού μας συγκροτήματος, αλλά λόγω της μορφής του ικανοποιημένου Φερνάντο Σάντος μετά τον αγώνα.\nΘέλω να δώσω μία άλλη οπτική στο τι σημαίνει Σάντος για εμένα, διάθεση που μου δημιουργήθηκε όταν ο Αλέξης Σπυρόπουλος μιλώντας για τον Πορτογάλο, είπε με αυτή την ευγενική ειρωνεία που χρησιμοποιεί όταν θέλει να σκίσει κάποιον «Ο loser ο Σάντος ε;» μόλις η εθνική έχει καθαρίσει το παιχνίδι με τους Κροάτες.\nΗ μπηχτή του Σπυρόπουλου μπορεί να πήγαινε και στον συμπαρουσιαστή του Χρήστο Σωτηρακόπουλο, η εφημερίδα του οποίου δεν αγάπησε ποτέ τον Πορτογάλο. Ίσως και να μην απευθύνονταν σε αυτόν, γιατί για να είμαι ειλικρινής δεν θυμάμαι κάποιο κείμενο του Σωτηρακόπουλου που να σκίζει τον Σάντος. Αλλά επί της ουσίας, ο αγαπημένος μου σπορτσκάστερ, αποστασιοποιημένος από την ηλίθια τριβή της καθημερινότητας του Τύπου, έριξε με χαρά τη σπόντα του.\nΤα δημοσιογραφικά κλισέ, είναι η παραδοχή του Τύπου πως αδυνατεί να ψάξει βαθύτερα μία κατάσταση. Ένα πρόσωπο. Συμβιβάζεται με μία ταμπέλα συγκυριακή κατά βάση, η οποία ακολουθεί τον ελεύθερο επαγγελματία μέχρι να πεθάνει. Ανεξάρτητα αν στο ενδιάμεσο έκανε… όργια.\nΓια εμένα προσωπικά ο Σάντος είναι δάσκαλος. Θα τον ευγνωμονώ μέχρι να κλείσω τα μάτια μου. Βελτίωσε τις βάσεις μου γύρω από το ποδόσφαιρο περισσότερο από 30%. Αύξησα τις αποδοχές μου λόγω βελτίωσής μου, τουλάχιστον 200% από τη μέρα που πάτησε το πόδι του στον ΠΑΟΚ. Θα ήμουν αχάριστος αν μιλούσα κάποτε άσχημα για αυτόν.\nΠαρακολουθώντας το παιχνίδι και εγώ παρασύρθηκα από την επιλογή του να ξεκινήσει με τον ανέτοιμο Τζιώλη και όχι τον φορμαρισμένο Φωτάκη. Αλλά όταν το πήγε το παιχνίδι εκεί που ήθελε κατάλαβα πως ποδοσφαιρικά χρειάζομαι δουλειά ακόμη.\nΒέβαια, δεν έβρισα, δεν μείωσα τον προπονητή, απλά γνωρίζοντάς τον περίμενα να δω τι θα σκαρφιστεί. Κάποιος θα μου πει πως δεν ήταν δυνατόν να έχει αυτή την εικόνα η ομάδα στο πρώτο ημίχρονο και να αποθεώνουμε τον Πορτογάλο. Η αλήθεια είναι πως η πραγματική εικόνα του σχήματος που επέλεξε, φάνηκε στο ξεκίνημα του δευτέρου και αυτό αποδείκνυε πως ήταν θέμα καθαρά των παικτών η κακή εικόνα του πρώτου.\nΟ Σάντος λοιπόν δεν είναι loser. Είναι ρεαλιστής. Είναι πρακτικός, είναι ένας άνθρωπος που η τετράγωνη λογική του πολλές φορές σε τρομάζει. Έχει ποιότητα χαρακτήρα, αγαπάει αυτό που κάνει και όλοι μας θα θέλαμε να τον έχουμε φίλο.\nΕίναι ένας άνθρωπος που μία συζήτηση μαζί του ποτέ δεν αφορά μόνο το ποδόσφαιρο, είναι ένας άνθρωπος με απίστευτη κουλτούρα.\nΕγώ στράβωσα πολλές φορές με τους ομοϊδεάτες μου για τον τρόπο που του συμπεριφέρονταν στα εύκολα και τα δύσκολα. Για τον τρόπο που μίλησαν όταν αποχώρησε. Για την προσπάθεια που κάνουν να διώξουν το φάντασμά του πάνω από την Τούμπα.\nΝα παρακαλάνε, αυτό το φάντασμα να είναι κοντά στον Λάσλο Μπόλονι ο οποίος καλείται να πάρει την ομάδα και να τη φέρει ένα βήμα πιο ψηλά από τον Πορτογάλο.\nΘα πρέπει σιγά – σιγά, να δίνουμε μία θέση στην ιστορία του ΠΑΟΚ σε όσους τον βοήθησαν να εξελιχθεί. Να κάνει ένα βήμα παραπάνω.\nΚαμιά φορά, κάνω πλάκα με την παρέα μου και τους φυτιλιάζω θέτοντας το ερώτημα «Ρε σεις. Αν έπρεπε να βάλουμε ένα άγαλμα έξω από την Τούμπα, ποιανού θα θέλατε»; Εξαιρώ πάντα τον Λόραντ που η γενιά μου δεν τον έζησε και τότε ξεκινά η μάχη.\nΠοτέ δεν πρόκειται να συμφωνήσουμε όλοι για το πιο άγαλμα θα θέλαμε και αυτό είναι ένα δείγμα της μηδενιστικής κουλτούρας μας. Που δεν είναι μόνο χαρακτηριστικό των ΠΑΟΚτσήδων, αλλά όλων των νέο - Ελλήνων.\nΑυτός ο άνθρωπος που ονομάζεται Φερνάντο Σάντος, δεν ξέρω αν πρέπει να έχει άγαλμα έξω από την Τούμπα, το ΟΑΚΑ ή το Καραίσκάκη, αλλά νομίζω πως πρέπει να σεβαστούμε το έργο του την τελευταία δεκαετία και τουλάχιστον να διώξουμε τις ταμπέλες που τόσο εύκολα του κρεμάσαμε. Εμείς οι … τέλειοι.


Για την Αρλέτα: Αρλέτα: Μπαρ το Ναυάγιο live στου Παπάγου 13 Ιουλίου\nΑρλέτα: Μπαρ το Ναυάγιο live στου Παπάγου 13 Ιουλίου\nΝάτο, ήρθε και το youtube! Σ' ευχαριστώ φίλε Πέτρο!\nΜια Αρλέτα γεμάτη μπρίο. με το δικό της χιούμορ το καυστικό, παρέα με τους «άντρες της» στη σκηνή στο κηποθέατρο, στου Παπάγου! Την συνοδεύουν εκ δεξιών ο "γιόκας" της ο Γιώργης ο Χριστοδούλου ευαίσθητος κι ωραίος και στ αριστερά της, ο πρόσφατα "υιοθετημένος γιόκας" ο Φοίβος ο ορμητικός Δεληβοριάς.\nΤι τους δένει τους τρεις; Μια πρώτη επαφή, μας το έγραψε ο Γιώργης Χριστοδούλου σε σχόλιο του στο blog και το μεταφέρω εδώ: . .\nΟ/Η giorgisxristodoulou είπε...\n(ευχαριστώ Γιώργη που μοιράστηκες μαζί μας τη στιγμή αυτή, γιατί εκεί ήσουνα κι εσύ στη συναυλία της Λευκωσίας, γλυκός τρυφερός και χαρισματικός).\nΚαι πιο πέρα ο επίτιμος «γιόκας» ο Χρήστος ο Θηβαίος –αφού κι αυτός απ τα... γενοφάσκια του έλαβε και ετίμησε την γνώμη της Αρλετας, η οποία όταν άκουσε το πρώτο του demo... του είπε: «Παιδί μου, έχεις ταλέντο αλλά δεν μ’ ενδιαφέρει. Αυτό που μ’ ενδιαφέρει είναι τι θα κάνεις με αυτό». Κι έκανε το σωστό Και τραγουδούν και οι τρεις μαζί με την Αρλέτα, το φινάλε της συναυλίας στο κηποθέατρο στου Παπάγου… σε άπταιστο ηπειρώτικο τσάμικο...\nΚαι υπάρχει τέτοια αγάπη κι αποδοχή που εκπέμπει στην ίδια συχνότητα! Ο Γιώργης, ο Φοίβος και ο Χρήστος, συνεχιστές μιας «οικογένειας» σπάνιας που αντέχει και εδώ θα είμαστε πάντα για να αντέχει. Πόσο όμορφο να βλέπεις τους νέους καλλιτέχνες, γερούς σα δέντρα κι εύθραυστους σαν την πάχνη να συντονίζονται με την Αρλέτα των δικών μας εφηβικών χρόνων!.\nΈτσι λοιπόν λειτουργούν τα πράγματα στον κόσμο της Αρλέτας. Χωρίς σπρώξιμο, αβίαστα και με εμπιστοσύνη αφήνεται ο χρόνος να κυλάει στο δικό του ρυθμό… Και ο ένας με τον άλλο, όλοι οι συγγενείς ψυχής γνωρίζονται σε ανύποπτο τόπο και χρόνο και το πλήρωμα του χρόνου τους φέρνει κοντά και αναγνωρίζονται και δένουν και δημιουργούν και μοιράζονται τη χαρά τους μαζί μας.\nΗ απήχηση που έχει η Αρλέτα στους νέους ανθρώπους είναι κάτι το μαγικό, γιατί είναι αληθινή και ξέρει την καρδιά τους καλύτερα απ τους ίδιους, τρυφερά και υπομονετικά –και δεν θυμίζει με τίποτα τη μαμά τους, ! Κοντά της βρίσκουν όλη την κατανόηση που λαχταρά η ψυχή τους να βρει, χωρίς δεσμεύσεις, κι’ απαγορεύσεις. Είναι μια σιγουριά για το αληθινό, το αδέκαστο, μια σιγουριά ότι καλλιτέχνες σαν την Αρλέτα δεν υπάρχουν πολλοί και δε θα τους προδώσει ποτέ, ή θα τους χρησιμοποιήσει. Μόνο να τους κατανοήσει.\nΥ.Γ. Ε, ναι τώρα τι θέλετε; Βεβαίως ζήλεψα που δεν μπόρεσα να είμαι εκεί σ’ αυτή την μοναδική συνάντηση..\nΙούλιος 03, 2009 3:55 πμ\nΕ καλά το είδα κι αυτό και τρελάθηκα! Τραγούδια από συναυλία στην Κρήτη, το 1995!\nΤο ανεβάζω στα γρήγορα πριν να φύγω για διακοπές και... τα λέμε\nPosted by Cle Petridou at 2:19 μ.μ.\nΤέλειο το βίντεο [ το κάτω ] μια Αρλέτα στη δεκαετία του 80 εκρηχτική και γεμάτη χυμούς.!! Αυτό το βιντεακι μου φανέρωσε μια άλλη πλευρά της Αρλέτας την ροκ [ εγώ κατά την γνώμη μου η Αρλέτα είναι μια ροκ γυναικά 1 Γιατί δεν είναι copy 2 έχει ένα τελείως δικό της στυλ 3 και γεμάτη από κάλο χιούμορ και αλλά πολλά....]\nΥ.Γ 1 καλά είσαι θέα και πάνω από όλα φίλη [ έστω και δικτυακή... σε συμπαθώ ]\nΥ.Γ 2 καλές διακοπές γεμάτες χαλάρωση και να επιστρέψεις εδώ με φουλ την μπαταρία γιατί με το καινούργιο δίσκο που έρχεται θα εμπλουτιστεί το μπλοκ [ το κερασί στην τούρτα ένα πράμα ]\nΥ.Γ 3 εγώ πάλι θα την βγάλω σαν το ΝΗΣΙ ΜΕΣΑ ΣΤΗΝ ΠΟΛΗ όπως πέρσι\nΠάντα ο μόνιμος επισκέπτης\nΘα το γιορτάσω απόψε και θα πιω στην υγειά σου εσένα, και της Αρλέτας\nΈχω τις Κα..... μου σήμερα γιατί εσύ μου έφτιαξες την μέρα να’ σαι καλά και σε αλλά τέτοια Κλε... θα τους τα πρίσω σήμερα όλο αρλέτα θα ΄βάζω στο αυτοκίνητο και στο φουλ\nΙουλίου 24, 2009 8:36 μ.μ.


Έφτιαχνε μόνος του έπιπλα, αγόραζε ρούχα από την λαϊκή και έγινε… μεγιστάνας| newmoney\nΔεκέμβριος 2, 2019 11:04 πμ\nΗ Ikea έφτιαξε έπιπλο που κάνει τα ζευγάρια να χωρίζουν\nΗ ιστορία του πολυμήχανου Ίνγκβαρ Κάμπραντ της ΙΚΕΑ που άλλαξε για πάντα τα σπίτια μας\nΟ ιδρυτής των ΙΚΕΑ, Ίνγκβαρ Κάμπραντ, υπήρξε ένας από τους πιο πλούσιους ανθρώπους στον κόσμο, με περιουσία που έφτασε να ξεπερνά τα 39,5 δισεκατομμύρια δολάρια, γεγονός όμως που δεν τον απέτρεψε ποτέ από το να σταματήσει να τρώει στο εστιατόριο του τοπικού καταστήματος ΙΚΕΑ και να οδηγεί το ίδιο Volvo που είχε τα τελευταία 15 χρόνια.\nΤαξίδευε πάντα economy class, αγόραζε ρούχα από τα καλάθια και έμενε από το 1970 στην Ελβετία, φυσικά για τις φοροελαφρύνσεις. Και ναι, όλο του το σπίτι είχε μόνο έπιπλα ΙΚΕΑ που τα είχε στήσει μόνος του. Τι έλεγε ο ίδιος για αυτό το θέμα; «Είναι στη φύση μας να είμαστε λιτοί εμείς» αναφερόμενος στην αγροτική καταγωγή του.\nΓεννημένος στις 30 Μαρτίου του 1926, στο Έλμχαλτ της Σουηδίας μεγάλωσε σε μία φάρμα, κοντά σε ένα μικρό χωριό, το Αγκουνάριντ. Η μητέρα του, Μπέρτα Λινέα Ματίλντα Νίλσον, ήταν σουηδικής καταγωγής, ενώ ο πατέρας του, Φρανς Φιοντορ Κάμπραντ, γεννήθηκε στη Γερμανία και ήρθε στη Σουηδία σε ηλικία ενός χρόνου με τους γονείς του. Το επώνυμο Κάμπραντ (Kamprad) ήταν μια παραλλαγή του «Comrade»(σύντροφος) και χρονολογείται από τον 14ο αιώνα. Ο Κάμπραντ δεν καταγόταν από φτωχή οικογένεια αφού ήδη τον 19ο αιώνα τα μέλη της οικογένειας του είχαν γίνει πλούσιοι ιδιοκτήτες ακινήτων στη Θουριγγία.\nΣε ηλικία μόλις 5 ετών έστησε την πρώτη του «επιχείρηση». Ο μικρός Ίνγκβαρ είχε την ιδέα να πουλάει σπίρτα στους γείτονές του και έτσι να βγάζει το χαρτζιλίκι του. Μεγαλώνοντας επεκτάθηκε στις γύρω περιοχές κάνοντας παραδόσεις με το ποδήλατό του, όπως επίσης άρχισε να προμηθεύεται μεμονωμένα σπίρτα σε τιμή χονδρικής από τη Στοκχόλμη ώστε να του απομένει μεγαλύτερο κέρδος. Η πρωτόλεια «επιχείρηση» άρχισε να επεκτείνεται πουλώντας όχι μόνο σπίρτα αλλά και ψάρια, χριστουγεννιάτικα δέντρα, σπόρους, μολύβια και στυλό. Όταν σε ηλικία 17 ετών ο πατέρας του Κάμπραντ τού έδωσε χρήματα για να συνεχίσει τις σπουδές του, ήταν προφανές ότι θα αποτελούσε το κεφάλαιο με το οποίο θα χρηματοδοτούσε την νέα του επιχειρηματική ιδέα.\nΗ ίδρυση του ΙΚΕΑ και η ανοδική πορεία της εταιρείας\nΤο επιχειρηματικό δαιμόνιο του Ινγκβαρ Κάμπραντ τον οδήγησε στην ίδρυση της εταιρείας ΙΚΕΑ που παρά οι ομοιότητες που έχει το όνομα με την ελληνική λέξη «οικία» είναι καθαρά συμπτωματικές. Το όνομά της προήλθε από τα αρχικά Ι (Ingvar) K (Kamprad) E (Ε lmtaryd, το αγρόκτημα που μεγάλωσε) και το Α προσδιορίζει το χωριό που μεγάλωσε, το Agunnaryd, στο Σάμλαντ στη Νότιο Σουηδία. Στην αρχή το ΙΚΕΑ απλά πουλούσε αντίγραφα από το τραπέζι κουζίνας του θείου του ενώ αργότερα το 1948 πρόσθεσε κι άλλα έπιπλα. Στην αρχή η επιχείρηση λειτουργούσε με ταχυδρομικές παραγγελίες.\nΤο πρώτο κατάστημα άνοιξε και λειτούργησε στη Στοκχόλμη. Ακολούθησαν τα υποκαταστήματα σε Νορβηγία, Ελβετία και Γερμανία. Αυτή ήταν μία γεύση για την πορεία που θα ακολουθούσε η εταιρεία η οποία εξαπλώθηκε σε 40 χώρες σε Ευρώπη, Αμερική, Μέση Ανατολή και Καραϊβική.\nΗ μεγάλη ανάπτυξη της εταιρείας έρχεται το 1956, όταν έφερε στην αγορά την πρωτοπορία των επίπλων επίπεδης συσκευασίας. Η ιδέα ήρθε στον Κάμπραντ καθώς παρακολουθούσε έναν εργαζόμενο να αφαιρεί τα πόδια από ένα τραπέζι για να το χωρέσει μέσα στο αυτοκίνητο ενός πελάτη και συνειδητοποίησε ότι η εξοικονόμηση χώρου σημαίνει εξοικονόμηση χρημάτων.\nΗ αποχώρησή του από την διοίκηση της εταιρείας\nΟ Ινγκβαρ Κάμπραντ άφησε το διοικητικό συμβούλιο της Inter IKEA Holding SA όταν ήταν 87 χρονών! Αφού παραιτήθηκε από το διοικητικό συμβούλιο πρόεδρος της εταιρείας ανέλαβε ο νεότερος γιος του Ματίας Κάμπραντ. Ο ιδρυτής του ΙΚΕΑ αποσυρόμενος από την εταιρεία δήλωσε:\nΤον Ιούνιο του 2015, ο Κάμπραντ κατατάχθηκε ως το όγδοο πλουσιότερο άτομο στον κόσμο στον Δείκτη Bloomberg Billionaires. Το περιοδικό Forbes ανέφερε ότι η περιουσία του Κάμπραντ από τον Φεβρουάριο του 2016 είναι 3,4 δισεκατομμύρια δολάρια.\nΤσιγκούνης παρά τα αμύθητα πλούτη\nΌλος ο κόσμος σκέφτεται πώς θα ξόδευε τα χρήματά του αν είχε την ευκαιρία να ζήσει έστω και για μία μέρα μέσα στα πλούτη. Από την άλλη πλευρά, ο ιδρυτής του IΚΕΑ παρά το γεγονός ότι έζησε μία ολόκληρη ζωή μέσα στη χλιδή προτιμούσε να είναι «οικονόμος»… κοινώς τσιγκούνης. Μπορεί να μην ήξερε τι είχε από χρήματα και περιουσία, αλλά ταξίδευε πάντα στην οικονομική θέση, χρησιμοποιούσε ένα Volvo 15ετίας για τις μετακινήσεις του, ψώνιζε ρούχα από τις λαϊκή αγορά και πήγαινε για φαγητό σε φθηνά εστιατόρια Μάλιστα ανακύκλωνε ακόμη και τα ανοιγμένα φακελάκια με αλάτι και πιπέρι που δίνουν στα εστιατόρια, συνήθεια που καμία σχέση δεν είχε με οικολογικά κίνητρα.\nΤη φιλοσοφία του για τη λιτότητα θέλησε να μοιραστεί μέσα από το βιβλίο που έγραψε το 1976 με τίτλο η «Διαθήκη ενός πωλητή επίπλων». Εκεί μιλώντας για την «απλότητα» έγραφε:\n«Δεν χρειαζόμαστε πολυτελή αυτοκίνητα, εντυπωσιακούς τίτλους, ακριβό ντύσιμο ή οτιδήποτε άλλο, διότι βασιζόμαστε στις δυνάμεις και την θέληση μας».\nΠέθανε στις 27 Ιανουαρίου 2018, έχοντας συμπληρώσει 91 χρόνια ζωής και έχοντας αποκτήσει μία από τις μεγαλύτερες εταιρείες επίπλου παγκοσμίως.


Σενεγάλη: 11 νεογνά νεκρά από πυρκαγιά «εξαιτίας βραχυκυκλώματος» σε δημόσιο νοσοκομείο - TheNewspaper.gr\n-177 min. ago-Αύριο κηδεύεται η 49χρονη Δέσποινα Παπαγεωργίου\n-167 min. ago-Κόνι Μεταξά: Πρόβα νυφικού λίγες μέρες πριν από τον γάμο με τον Μάριο Καπότση\n-162 min. ago-Βόλος: Η ΛΕΔ Μαγνησίας έσωσε γλάρο που είχε τραυματιστεί [εικόνες[\n-162 min. ago-Θεσσαλονίκη: Άνδρας εισέβαλε με καραμπίνα σε αντιπροσωπεία αυτοκινήτων\n-157 min. ago-Στόλτενμπεργκ: Πρόκληση για τα συμφέροντα ΝΑΤΟ η Κίνα – Απειλή για την ασφάλεια η Ρωσία\n-150 min. ago-Δημητριάδος Ιγνάτιος: «Η ενότητα είναι η πεμπτουσία της Εκκλησίας» - Λαμπρή η πανήγυρις των Αποστόλων Πέτρου και Παύλου στη Νέα Ιωνία\n-147 min. ago-Υψηλές επιδόσεις για τους μαθητές των Εκπαιδευτηρίων Μαίρης Ράπτου (φωτό)\n-142 min. ago-Ανδρέας Μικρούτσικος: Θετικός στον κορωνοϊό ο παρουσιαστής\n-140 min. ago-«Το όνειρο ενός γελοίου» έρχεται στον Βόλο\n-136 min. ago-Κρήτη: Το ζευγάρι Ελβετών που έχουν κάνει την Ελούντα δεύτερο σπίτι τους – Την επισκέπτονται τα τελευταία 15 χρόνια


Τι είναι ένα micellar νερό και πώς λειτουργεί; – VERWAY Service Center\n30 Σεπτεμβρίου 2019 11:34\nΤο VERWAY GOLD INFUSED HYALURONIC MICELLAR WATER δεν είναι ένα τυπικό micellar water. Πρόκειται για ένα ευφυές καθαριστικό του προσώπου που είναι άμεσα αισθητό.\nΠρώτα απ 'όλα, ας ρίξουμε μια γενική ματιά στη βάση της ειδικής micellar τεχνολογίας, πριν απευθυνθούμε εκ νέου στο ειδικό χαρακτηριστικό του VERWAY GOLD INFUSED HYALURONIC MICELLAR WATER.\n“Επιτέλους γαλάκτωμα καθαρισμού, νερό προσώπου σε ένα, …”\n“Επιτέλους, καθαρισμός και αφαίρεση του μακιγιάζ με απλές κινήσεις πάνω στην επιφάνεια του δέρματος.”\nΈτσι θα μπορούσαμε να το πούμε με λίγα λόγια. Αλλά σε αυτό υπάρχει πολύ περισσότερο.\nΤα μικκύλια είναι ειδικά κατασκευασμένα μόρια σε νανο μεγάλο σφαιρικό σχήμα.\nΌταν ολισθαίνουν πάνω στο πρόσωπο, τα μόρια νανοκλίμακας ή οι φυσαλίδες καθαρισμού, οι ακαθαρσίες και το μακιγιάζ προσελκύονται σαν μαγνήτης.\nΟι περιβαλλοντικές επιρροές, η βρωμιά, το λάδι, το μακιγιάζ κλπ. αφαιρούνται εύκολα από το δέρμα. Ακόμα και το ισχυρό μακιγιάζ των ματιών απομακρύνεται εύκολα με ολίσθηση πάνω στα μάτια. Ο φυσικός φραγμός των λιπιδίων παραμένει προστατευμένος.\nΑυτοί οι νανο-μαγνήτες ή οι φυσαλίδες καθαρισμού απορροφούν και παγιδεύουν τα σωματίδια βρωμιάς, το υπερβολικό σμήγμα και το μακιγιάζ.\nΚαι τώρα έρχεται η ειδική VERWAY micellar τεχνολογία. Σε πολλές περιπτώσεις, χρησιμοποιούνται λεγόμενα κενά μικύλλια, τα οποία απορροφούν μόνο σωματίδια.\nΤο μοναδικό VERWAY GOLD INFUSED HYALURONIC MICELLAR WATER έχει καταφέρει να γεμίσει ενεργά συστατικά υψηλής ποιότητας σε νανοσιδωτά μικύλλια.\nΤο αποτέλεσμα, που απορροφούν τα σωματίδια βρωμιάς από τα νανομαγνήματά μας παραμένη, και ταυτόχρονα παραδίδονται τα πολυτελή συστατικά στο δέρμα. Ελάχιστες ποσότητες του VERWAY GOLD INFUSED HYALURONIC MICELLAR WATER είναι αρκετές."\nΤο κέλυφος των μικκυλίων που αγαπάει το νερό προσκολλάται χωρίς φθορές στο βαμβάκι. Στο δέρμα, το μυκηλιακό νερό αρχίζει τότε την πλήρη ανάπτυξή του.\nΜε αυτόν τον τρόπο επιτυγχάνεται ένας καθαρισμός, μέχρι το βάθος των πόρων, καθώς πλημμυρίζουν. Εκτός από την καθαρή καθαρότητα, η μοναδική τεχνολογία micellar δημιουργεί επίσης εντατική ενυδάτωση, φροντίδα, αυξημένη αναγέννηση και σύσφιξη της αντιρυτιδικής δράσης.\nΤα μικύλλια είναι τόσο μικρά ώστε να μπορείτε να φτάσετε σε όλους τους πόρους. Ως αποτέλεσμα, να είναι το δέρμα απόλυτα προετοιμασμένο για τα επόμενα προϊόντα φροντίδας, τα οποία μπορούν στη συνέχεια να έχουν καλύτερη και πιο αποτελεσματική επίδραση.\nΤο δέρμα είναι πλημμυρισμένο και εμποτισμένο με ενυδάτωση, αλλά δεν είναι βρεγμένο. Αυτή είναι η τέλεια φροντίδα καθαρισμού από την VERWAY Cosmetic Collection.\n„Έξυπνος καθαρισμός προσώπου στο καλύτερο επίπεδο - VERWAY GOLD INFUSED HYALURONIC MICELLAR WATER.“\nΠώς μπορώ να χρησιμοποιήσω το VERWAY sleep!;


e-rooster blog: 2010\nΟ μεγαλύτερος εχθρός κάθε συλλόγου, πολιτικού ή κοινωνικού είναι η εσωστρέφεια. Βέβαια, το να βγεις από τους τοίχους του χώρου που συναθροίζεσαι και να μιλήσεις στην κοινωνία γιαυτά που σ'ενδιαφέρουν κάθε φορά, είναι ένας λόγος. Για να γίνει αντιληπτό το πόσο δύσκολο είναι κάτι τέτοιο προτείνω στον καθένα να προσπαθήσει να πιάσει απλώς κουβέντα στο διπλανό του στο ΜΕΤΡΟ ή σε μια καφετέρια και να τον κάνει να δεχτεί να τον ακούσει. Η δυσκολία αυτή, πρέπει να ήταν γνωστή και στη νέα ηγεσία της ΟΝΝΕΔ. Δεν ήταν μόνο ότι είχε αναδειχθεί μέσα από μια μακρά και επώδυνη διαδικασία αλλά η βαριά ήττα του κόμματος στις εκλογές, καθιστούσε εξαιρετικά δύσκολο στους νεολαίους να βγουν στην κοινωνία και να πολιτικολογήσουν.\nΣωστά, λοιπόν, σκέφτηκαν να καταφύγουν στο χώρο του διαδικτύου για να αποσπάσουν την προσοχή των μελών από την εσωστρέφεια "των γραφείων" (όσοι έχουν θητεύσει σε κομματική νεολαία γνωρίζουν τί σημαίνει ο όρος) και να προσελκύσουν την προσοχή του κόσμου. Αυτά που συνέβησαν είναι λίγο πολύ γνωστά και τα λάθη που έκανε η ηγεσία της ΟΝΝΕΔ στη διοργάνωση και διαχείριση του διαγωνισμού έχουν αναλυθεί ad nauseam και δεν είναι αυτά που με ενδιαφέρει να σχολιάσω.\nΌπως έγραψα εκείνες τις ημέρες στο twitter , από την ιστορία αυτή, δεν έμαθα κάτι που δεν ήξερα για τις αδυναμίες της ΟΝΝΕΔ. Έμαθα όμως πολλά πράγματα που αγνοούσα ,για αυτούς που πρωταγωνίστησαν στον κανιβαλισμό των διοργανωτών και κάποιων εκ των διαγωνιζομένων και οι οποίοι ποζάρουν ως προοδευτικοί, cool, mainstream και με καλλιτεχνικές ευαισθησίες, τρομάρα τους.\nΚαταρχάς, φίλοι της ΟΝΝΕΔ, λογότυπο, σημαίνει ταυτότητα. Χαζεύοντας και μόνο τις προτάσεις που κατατέθηκαν, θα πρέπει να προβληματιστείτε σοβαρά για την εικόνα που έχει η κοινωνία για σας. Δεν χρειάζεται να έχει κανείς ιδιαίτερη ικανότητα στο σημειολογείν για να διαπιστώσει ότι η εικόνα που έχει ο κόσμος, είναι αυτή του δεξιού, περιθωριακού γκρουπούσκουλου που είναι κολλημένο ακόμα στο μότο της εποχής του ιδρυτή της παράταξης, δηλαδή στο "Θρησκεία, Πατρίδα, Οικογένεια".\nΔεύτερον, το γεγονός ότι είστε τοποθετημένοι στη δεξιά συντήρηση, αποδεικνύεται από τα vintage, αντιδεξιά σύνδρομα που ξυπνησατε μέσα στην καρδούλα και του τελευταίου μετροσέξουαλ indy του διαδικτύου και κατά τη γνώμη μου, αυτή είναι η μεγαλύτερη συμβολή του Logo31. Αν κάτι μάθαμε, είναι ότι η αριστερή συντήρηση ζει και βασιλεύει μέσα στην ελληνική κοινωνία και έχει απλώς μετακομίσει στο διαδίκτυο οπου συνεχίζει να ξεδιπλώνει το κόμπλεξ της, αυτή τη φορά σε πίξελ. Από την άποψη αυτή, τα παιδιά της ΟΝΝΕΔ δεν είναι μόνα, κι έτσι αποδεικνύεται για μια ακόμα φορά και περίτρανα, η σοφία του Ηρακλειτου που έβλεπε όλα τα φαινόμενα ζευγαρωμένα...\nΠολύ συχνά μιλούμε για το τέλος των υπαρχόντων πολιτικών σχηματισμών. Προσωπικά είμαι βέβαιη γιαυτό. Δεν πέθαναν μόνο τα υπάρχοντα κόμματα αλλά και για όσους έκαναν καρριέρα μέσα σ'αυτά, οι ετοιμοθάνατοι κομματικοί μηχανισμοί, θα λειτουργήσουν ως η καβαφική πόλη, που θα τους ακολουθεί μέχρι να τους θάψει, κι αυτούς, μαζί της. Όμως και που θα πεθάνουν τα κόμματα, τί; Τί θ'αλλάξει; Τη στιγμή που οι κανίβαλοι του Logo31, ως σύγχρονα ΚΝΑΤ, καταφέρνουν να υποκαταστήσουν το πολιτικό διάλογο ασκώντας απροκάλυπτη βία, τί αξία έχει κάθε θριαμβολογία για το θάνατο των ξοφλημένων συστημικών σχηματισμών; Καμία.\nΗ Ελλάδα αποκλείεται ν' αλλάξει αν δεν αλλάξουμε εμείς. Κι αυτό το σύνθημα, που το συνέλαβαν κάποιοι, λίγοι, όταν ήταν μέσα στην ΟΝΝΕΔ για να τους οδηγήσει κι αυτούς, τελικώς, εκτός κομματικού νυμφώνος, είναι θλιβερό που παραμένει αίτημα, είκοσι και βάλε χρόνια από τότε που πρωτοδιατυπώθηκε, δυστυχώς όχι για τον χώρο μέσα στον οποίο διατυπώθηκε...\nΗ φωτογραφία είναι από το έργο του Bill Viola, The Raft, είναι στιγμιότυπο απο βίντεο και εκτίθεται μαζί με άλλα, εξαιρετικά έργα στο ΕΜΣΤ, στο πλαίσιο της έκθεσης "Τέχνης Πολιτική".\nΑναρτήθηκε από Αθήναιος στις 10/24/2010 06:43:00 μ.μ. Σύνδεσμοι σε αυτήν την ανάρτηση\nΑναρτήθηκε από Harry Peitsinis στις 10/19/2010 05:43:00 μ.μ. 5 σχόλια Σύνδεσμοι σε αυτήν την ανάρτηση\nΑναρτήθηκε από zanat0s στις 10/17/2010 09:42:00 π.μ. 1 σχόλια Σύνδεσμοι σε αυτήν την ανάρτηση\nΑναρτήθηκε από Manoliscus στις 10/08/2010 04:04:00 μ.μ. 12 σχόλια Σύνδεσμοι σε αυτήν την ανάρτηση\nΑναρτήθηκε από Harry Peitsinis στις 10/03/2010 07:57:00 μ.μ. 48 σχόλια Σύνδεσμοι σε αυτήν την ανάρτηση\nΑναρτήθηκε από Joe στις 10/02/2010 12:51:00 μ.μ. 2 σχόλια Σύνδεσμοι σε αυτήν την ανάρτηση